Kirkkoneuvosto 30.3.2023 24 §, liite 3

Kirkkovaltuusto 1.6.2023 23 §, liite 3



Valokuva: Esko Vanhala

# **Oulaisten seurakunta**

# **Tilinpäätös 2022**

Sisällysluettelo

[**Oulaisten seurakunta** 1](#_Toc135825543)

[**Tilinpäätös 2022** 1](#_Toc135825544)

[I Toimintakertomus 4](#_Toc135825545)

[1 Yleiskatsaus 4](#_Toc135825546)

[2 Hallinto 9](#_Toc135825547)

[3 Henkilöstö 12](#_Toc135825548)

[4 Jäsenmäärä 15](#_Toc135825549)

[5 Sisäinen valvonta 17](#_Toc135825550)

[6 Kirkkoneuvoston esitys tilikauden tuloksen käsittelyksi ja talouden tasapainottamistoimenpiteiksi 20](#_Toc135825551)

[7 Talousarvion toteutuminen 21](#_Toc135825552)

[3 Investointiosan toteutuminen 33](#_Toc135825553)

[4 Rahoitusosan toteutuminen 34](#_Toc135825554)

[5 Tilinpäätöslaskelmat 35](#_Toc135825555)

[6 Rahoituslaskelma 36](#_Toc135825556)

[8 Tase 37](#_Toc135825557)

[37](#_Toc135825558)

[II Tilinpäätöksen liitetiedot 38](#_Toc135825559)

[1.Tilinpäätöksen laatimista koskevat liitetiedot 38](#_Toc135825560)

[2 Tilinpäätöksen esittämistapaa koskevat liitetiedot 38](#_Toc135825561)

[3 Tuloslaskelman liitetiedot 38](#_Toc135825562)

[4 Taseen vastaavia koskevat liitetiedot 40](#_Toc135825563)

[5 Taseen vastattavia koskevat liitetiedot 40](#_Toc135825564)

[6 Vakuuksia ja vastuusitoumuksia koskevat liitetiedot 40](#_Toc135825565)

[7 Omistuksia muissa yhteisöissä koskevat liitetiedot 42](#_Toc135825566)

[8 Taseyksikköinä hoidettujen rahastojen tilinpäätökset 43](#_Toc135825567)

[III Allekirjoitukset ja tilinpäätösmerkintä 47](#_Toc135825568)

[IV Luettelot ja selvitykset 50](#_Toc135825569)

[V Vuosikertomukset 53](#_Toc135825570)

## Toimintakertomus

### Yleiskatsaus

**Vaalivuosi**

Marraskuussa pidettiin **seurakuntavaalit**. Valitsijayhdistyksiä oli peräti kuusi, mikä oli eniten koko rovastikunnassa. Äänestysprosentti oli 17,5%. Ehdokkaita oli 35, hiukan vähemmän kuin edellisisissä vaaleissa. Yli puolet valituista on uusia. Kirkkovaltuuston puheenjohtajana on toiminut Raimo Jokela, varapuheenjohtajana Pekka Rahkola ja kirkkoneuvoston varapuheenjohtajana Kai Pajala.

**Seurakunnan jäsenmäärä** on edelleen laskenut. Vuoden 2022 lopussa vähennys jäsenmäärässä oli 157 henkilöä. Suuri lukema on selitettävissä pääosin luonnollisella poistumalla. Kuluneena vuonna oli poikkeuksellisen paljon poisnukkuneita. Kirkosta eronneita oli 57 ja liittyneitä 19 henkilöä.

Koronarajoitukset vaikuttivat vielä alkuvuodesta **jumalanpalveluksiin ja tilaisuuksiin** osallistumiseen. Rajoitusten purun jälkeenkin ihmiset ovat arkailleet tulla koolle, mikä ilmenee toimintakertomuksen jumalanpalvelusten tilastoista. Netin kautta on osallistuttu runsaasti jumalanpalveluksiin.

**Työntekijävaihdoksia** tapahtui seuraavasti: seurakunnan pitkäaikainen toimistosihteeri Kirsti Kähkönen jäi eläkkeelle elokuun alusta lukien. Nuorisotyönohjaaja Henna Röyttä valittiin nuorisotyönohjaajan kokoaikaiseen virkaan 1.1.2023 alkaen. Seurakuntapastori Miika Kähkönen siirtyi huhtikuussa uuteen seurakuntaan ja uutena seurakuntapastorina kesäkuun alusta aloitti Roope Syngelmä. Olemme kiitollisia siitä, että on ollut käytettävissä hyviä sijaisia sekä papin että kanttorin tehtäviin.

**Urkuhankkeen** käynnistämisestä 1.1.2023 tehtiin päätös vuoden viimeisessä kirkkovaltuuston kokouksessa. Urkutoimikunta on kokoontunut aktiivisesti ja kävi kesäkuussa myös tutustumisretkellä kolmeen eri kirkkoon, missä on samantyyppiset urut, joita Oulaisten kirkkoon suunnitellaan.

Jälleen on kuluvana vuonna koetettu huolehtia **perustehtävän** toteuttamisesta niin luottamushenkilöiden, vapaaehtoisten vastuunkantajien kuin työntekijöidenkin voimin. Seurakunnan strategia on ollut ohjaamassa yhteistä työtä.

Kaikesta kuuluu kiitos ja ylistys yksin Jumalalle. Häneltä pyydämme apua, johdatusta ja voimia työhön seurakuntamme hyväksi.

”Siis anna minun palvella / nyt valtakunnan työssä. /   
Kun uuvun, auta, vahvista / ja kanna murheen yössä. /   
Vain voimastasi voiman saan / sun lamppunasi loistamaan /   
ja säilyn suolanasi.”

(VK 435:4)

Matti Hirvilammi  
kirkkoherra

**Talouden tilanne kuluneena vuonna**

Kansantalous on ollut monien haasteiden edessä koko 2020-luvun alun. Ensin koronapandemia rajoituksineen vaikutti maailmanlaajuisesti talouteen ja yhteiskuntien toimintaan vuosina 2020–2021 ja sitten, koronatilanteen alkuvuonna 2022 jo pääosin helpottaessa, Venäjä hyökkäsi Ukrainaan. Sota Euroopassa järkytti yleistä turvallisuudentunnetta ja toi uutta epävarmuutta talouteen. Hintojen voimakas nousu sekä energian hinnat ja saatavuus ovat vaikuttaneet monilla tavoin ja merkittävästi sekä yksityisten ihmisten että kaikkien yhteiskunnan toimijoiden elämään.

**Suomen talouden tilanne**

Suomen talous toipui koronasta ennakoitua nopeammin, mutta Venäjän hyökkäys Ukrainaan muutti tilanteen. Hinnat ovat nousseet laajalti, mutta erityisesti energian hinnan nousu ja energian riittävyys aiheuttavat huolta niin Suomessa kuin muuallakin Euroopassa. Inflaatio oli joulukuussa 9,1 %. Työllisyystilanne on säilynyt hyvänä. Työttömien työnhakijoiden osuus työvoimasta (työttömyysaste 12/2022) oli koko maassa 9,9 % ja Pohjois-Pohjanmaan alueella 10,9 %. Oulaisten työttömyysaste oli 8,6 %.

**Seurakunnan talous**

Oulaisten seurakunnan taloudellinen tilanne on tällä hetkellä vakaa. Kuluneen vuoden tilikauden tulos on reilut 109 t€. Tuloslaskelma sisältää pappilanrannan tontin myyntivoiton. Vaikka Oulaisten seurakunnan haasteena on aleneva jäsenkehitys, verotuloihin ei ennusteta suurta muutosta vielä lähivuosina.

Vuoden 2022 **kirkollisverotulo**t olivat 1.492.436 €. Lisäystä edelliseen vuoteen tuli 14.013,08 €.

**Valtionrahoitus** kirkolle yhteiskunnallisten tehtävien hoidosta on ollut jo vuosia aleneva, koska seurakunnille korvattava määrä perustuu kunnan jäsenmäärään. Oulaisten kunnan asukasluku oli vuoden 2022 lopussa 7031 (v. 2021 7102) asukasta**.** Seurakunnille korvattava määrä vuonna 2022 oli 19,94 € / kunnan jäsen / vuosi. Valtionrahoitusta kertyi seurakunnalle 141.600 €.

**Toimintatuottoja** seurakunnalle kertyi171.139 €. Edelliseen vuoteen verrattuna toimintatuotot lisääntyivät 15t€.

**Toimintakuluja** kertyi vuoden aikana n. 1.398 t€. Edelliseen vuoteen verrattuna toimintakulut kasvoivat 112 t€, johtuen toiminnan normalisoitumisesta koronarajoitusten jälkeen. Toimintakulut alittivat talousarvion 70 t€. **Henkilöstökulut olivat 774 t€**. Henkilöstökulut kasvoivat edelliseen vuoteen verrattuna 44 t€. Toimitilojen **vuokrakulut olivat vuonna 2022 76t€**. Vuokrakulut sisälsivät Valtion virastotalon, kyläkoulujen vuokrat ja eri leirikeskuksissa pidettävien rippi- ja isoskoulutusleirien kulut ruokailuineen.

**Kertomusvuoden vuosikate oli 250 t€** (v. 2021 330 t€). Suunnitelman mukaiset poistot olivat yhteensä 140 t€ (v. 2021 128 t€), jotka pystyttiin kattamaan vuosikatteella täysimääräisesti.

Poistojen ja tilinpäätössiirtojen jälkeen **tilikauden tulos muodostui ylijäämäiseksi 109 648,68 €**, jonka kirkkoneuvosto esittää kirjattavaksi edellisten tilikausien ylijäämä/alijäämätilille.

Seurakunnan kassavarat olivat vuoden lopussa **638.710,60 €. Rahoituslaskelman mukaan rahavarat lisääntyivät 219 t€.**

Oulaisten seurakunnalla oli vuoden lopussa **seurakuntatalon peruskorjausta** varten otettua **lainaa** jäljellä **183.333,27 € ja kirkon paanukaton peruskorjaukseen 353.333,32€.** Yhteensä lainaa oli **536.666,59 €**

Investointien yhteismäärä oli 70.732,80 €. Kirkkohallitus myönsi 19.04.2022 Oulaisten seurakunnalle **rakennusavustusta paanukaton peruskorjaukseen 145.000 € (aikaisemman avustuspäätöksen jälkeen syntyneisiin lisäkustannuksiin).**

Tällä hetkellä voimme seurata talouden kehittymistä rauhallisin mielin ja katsoa tulevaisuuteen avoimesti ja luottavaisesti.

Mervi Heikkilä-Matinlauri

talouspäällikkö

**OULAISTEN SEURAKUNNAN STRATEGIA**

**OULAISTEN SEURAKUNTA VUOTEEN 2025**

**PERUSTEHTÄVÄ**

Seurakuntamme julistaa Jumalan sanaa ja jakaa sakramentteja sekä edistää lähimmäisenrakkauden toteutumista kotona ja kaikkialla.

**ARVOT**

Turvallisuus   
Uskollisuus Jumalan sanalle   
Rakkaudellisuus  
Vastuullisuus   
Armollisuus

**NÄKY JA TOTEUTUSTAVAT**

**Olemme avoin, kutsuva ja ajassa elävä yhteisö. Seurakuntalaiset rukoilevat, auttavat lähimmäisiään ja toteuttavat seurakunnan toimintaa.**

* Tapahtumat järjestetään mahdollisuuksien mukaan seurakuntalaisten ja työntekijöitten yhteistyönä.
* Jokainen työntekijä edistää vapaaehtoistoimintaa.
* Edistämme seurakuntalaisvetoista pienryhmätoimintaa.

**Kohtaamme ihmiset arjessa ja juhlassa. Olemme läsnä siellä, missä ihmiset ovat.**

* Olemme apua tarvitsevien perheiden ja lasten tukena.
* Edistämme ikäihmisten mahdollisuuksia hyvään vanhuuteen.
* Vahvistamme nuorten hyvinvointia ja ehkäisemme syrjäytymistä.
* Kohtaamme ihmisiä, joille seurakuntamme sanoma tai toiminta ei ole ennestään tuttua.
* Teemme aktiivista yhteistyötä kaupungin, järjestöjen, herätysliikkeitten ja yritysten kanssa.

**Seurakunnan elämä saa voimansa Jumalan sanasta sekä monimuotoisesta rukous- ja jumalanpalveluselämästä. Ehtoolliselle on helppo osallistua.**

* Kehitämme rohkeasti jumalanpalveluselämää yhteisöllisemmäksi ja avoimemmaksi.
* Parannamme mahdollisuuksia osallistua ehtoolliselle.

**Oulaisten seurakunta on itsenäinen seurakunta. Seurakuntalaiset kokevat kirkon jäsenyyden merkitykselliseksi. Ympäristöasiat ovat meille tärkeitä.**

* Huolehdimme toimintaedellytyksistä pitkäjänteisesti ja perustehtävälähtöisesti.
* Rohkaisemme erityisesti nuoria osallistumaan seurakunnan toimintaan ja päätöksentekoon.
* Olemme ympäristödiplomiseurakunta ja huomioimme luonnon toiminnassamme.

**Toiminnan ja talouden tarkastelu tuloperustan muutosten valossa:**

Seurakunnan talous ei ole lähitulevaisuudessa heikkenemässä, vaikka seurakunnan jäsenmäärän laskun ennusteet toteutuisivatkin. Jäsenmäärän laskuun vaikuttaa voimakkaasti jäsenistön ikääntyminen, mutta myös alueen muuttotappio. Oulaisten kaupunki on tehnyt alkuvuodesta 2023 suuria päätöksiä hankkiakseen paikkakunnalle lisää työpaikkoja. Päätösten toivotaan lisäävän myös seurakunnan jäsenten määrää.

Seurakunnan omistamille maille on valmistumassa vuonna 2024 Maaselänkankaan tuulipuisto, joka helpottaa merkittävästi seurakunnan taloutta vuosiksi eteenpäin.

Viime vuosien kirkollisverotulot ovat olleet varsin vakaat eikä verotuloihin ennusteiden mukaan aivan lähivuosina odoteta muutoksia. Verotulojen ennustetaan euromääräisesti nousevan vuoteen 2030 mennessä 5,8 %, vaikka jäsenmäärä väheneekin.

Seurakunnan taloutta on jo sopeutettu vuosien saatossa usein eri tavoin. Seurakunnalla ei ole tällä hetkellä yhtään ylimääräistä kiinteistöä ja henkilöstön määrä on sopeutettu seurakunnan taloudelliseen tilanteeseen.

**Toiminnan tarkastelu kriisiytyvän seurakunnan mittarien valossa:**

|  |  |
| --- | --- |
| **Kriisiytyvän seurakunnan talouden mittarit** | **2022** |
| 1. Tilikauden tulos ilman kertaluonteisia eriä on negatiivinen kolmena peräkkäisenä vuotena taikka viimeisen tilikauden tulos on negatiivinen ilman kertaluonteisia eriä ja kirkollisveroprosentti on 2,0 tai korkeampi. | Tilikauden tulos ilman kertaluonteisia eriä ei ole ollut negatiivinen kolmena peräkkäisenä vuonna ja kirkollisveroprosentti on 1,75. |
| 1. Seurakunnan taseessa oleva edellisten tilikausien yli- / alijäämäluku on tilinpäätöksen perusteella menossa alijäämäiseksi, eikä sen kattamista seuraavan kolmen vuoden aikana voida laskelmin osoittaa ilman kertaluontoisten erien tai metsänhoitosuunnitelman ylittävän myynnin toteuttamista. | Taseessa on edellisten tilikausien ylijäämää 972.680,84 €. Vuoden 2022 ylijäämä on 109.648,68 €, joten ylijäämiä yhteensä 1.082.329,52 €. |
| 1. Maksuvalmius on alle 90 päivää, tai maksuvalmius heikkenee kolmena peräkkäisenä tilikautena. | Maksuvalmius on 136 päivää |
| 1. Henkilöstökulujen osuus toimintakuluista kasvaa kolmena peräkkäisenä vuonna. | Henkilöstökulujen osuus toimintakuluista on ollut laskeva. |

### Hallinto

**KIRKKOVALTUUSTO**

Kirkkovaltuusto käyttää ylintä päätösvaltaa seurakunnassa. Kirkkovaltuuston puheenjohtajana on toiminut **Raimo Jokela,** varapuheenjohtajana **Pekka Rahkola** jasihteerinä virkansa puolesta talouspäällikkö **Mervi Heikkilä-Matinlauri**. Kirkkovaltuuston jäsenet ja varajäsenet ovat lueteltu alla.

**Jäsenet**

Grekula Maarit Neuvonen Leena

Heikkinen Matti Niemi Ritva

Hintsala Osmo Pahkala Maria-Liisa

Jokela Raimo Pajala Kai

Kamps Marika 1.1.-22.8.2022 Rahkola Pekka

Kontinaho Marjo Rantaeskola Päivi

Laitila Heidi Räisänen Raimo 28.6.2022 saakka

Anna Lauriala Takalo Sauli 27.10.2022 alkaen

Lehtonen Marjut Veteläinen Markku

Salme Mäyrä Ylikauppila Auli

Myllykangas Mauri 15.12. alkaen

**Varajäsenet**

Ervasti Päivi Pajala Teuvo

Hietamäki Juho Peltoniemi Paula

Järvelä Markku Suvanto Tanja

Kärki Juhani Syväluoma Lahja

Manninen Reino Takalo Sauli 26.10.2022 saakka

Myllykangas Mauri 14.12.2022 saakka Tikkanen Ilpo

Nurkkala Eino Vuoti Sara

Oja Tommi Ylikulju Arto

Kirkkovaltuuston keskeisimmät päätökset:

* valitsi vaalilautakunnan
* hyväksyi tilinpäätöksen ja toimintakertomuksen vuodelta 2021
* päätti kirkollisveroprosentiksi 1,75 % vuodelle 2023
* päätti käynnistää urkuhankkeen yksityiskohtaisella suunnittelulla
* hyväksyi talousarvion vuodelle 2023 sekä toiminta- ja taloussuunnitelman vuosille

2024 - 2025

**Luottamushenkilöiden aloitteet 2022**

Vuoden 2022 aikana luottamushenkilöt eivät tehneet aloitteita.

**KIRKKONEUVOSTO 2021–2022**

Kirkkoneuvosto on hoitanut kirkkovaltuuston päätösten mukaisesti seurakunnan juoksevaa hallintoa yhdessä johtavien viranhaltijoiden kanssa sekä valmistellut seurakunnan toiminnan kehittämiseen tähtääviä asioita. Kirkkoneuvoston puheenjohtajana toimi **kirkkoherra Matti Hirvilammi.** Varapuheenjohtajana oli **Kai Pajala** sekä sihteerinä virkansa puolesta talouspäällikkö **Mervi Heikkilä-Matinlauri.**

Kirkkoneuvosto on pitänyt vuoden aikana yhteensä 9 kokousta, joiden pöytäkirjoissa on järjestäytymispykälien kanssa yhteensä 119 käsiteltyä asiaa.

**Jäsen henkilökohtainen varajäsen**

Hirvilammi Matti, pj, kirkkoherra

Grekula Maarit Nurkkala Eino

Heikkinen Matti Kukkonen Tiina

Pahkala Maria-Liisa Laitila Heidi

Lehtonen Marjut Niemi Ritva

Pajala Kai, varapj Räisänen Raimo/Teuvo Pajala

Takalo Sauli Kamps Marika

Veteläinen Markku Hintsala Osmo

Ylikauppila Auli Manninen Reino

Kirkkoneuvoston keskeisimmät päätökset:

* esitti Oulun hiippakunnan tuomiokapitulille pyynnön, että tuomiokapituli antaisi viranhoitomääräyksen seurakuntapastorin virkaan 1.6.2022 alkaen toistaiseksi 1. Roope Syngelmälle tai 2. Katariina Sjöholmille harkintansa mukaan
* hyväksyi henkilöstön vuosilomasuunnitelmat
* suoritti hautausmaakatselmuksen
* päätti julkaista seurakuntavaaleihin liittyvät kuulutukset, ilmoitukset ja ehdokaslistojen yhdistelmät SeutuMajakka-lehdessä
* hyväksyi Ylivieskan lukon tarjouksen esteettömän kulun järjestämiseksi seurakuntakodille
* julisti nuorisotyönohjaajan viran haettavaksi kokoaikaisena ja toistaiseksi voimassa olevana 1.1.2023 alkaen
* valitsi Anna-Maria Togbenoun hoitamaan kirkkoherranviraston toimistosihteerin osa-aikaista virkaa 31.8.2023 saakka.

**DIAKONIAN JA YHTEISKUNNALLISEN TYÖN JOHTOKUNTA**

Pahkala Maria-Liisa, pj

Kamps Marika 22.8.2022 saakka  
Lauriala Anna  
Myllykangas Mauri  
Pajala Teuvo

Neuvonen Leena, varajäsen  
Ylikulju Arto, varajäsen

Takalo Sauli, kirkkoneuvoston edustaja

**JUMALANPALVELUSELÄMÄN JA KIRKKOMUSIIKIN JOHTOKUNTA**

Järvelä Markku, pj  
Hintsala Osmo  
Rajaniemi Sari  
Syväluoma Lahja  
Takalo Sauli

Lauriala Anna, varajäsen   
Nurkkala Eino, varajäsen

Lehtonen Marjut, kirkkoneuvoston edustaja

**KRISTILLISEN KASVATUKSEN JA NUORISOTYÖN JOHTOKUNTA**

Heikkinen Matti, pj  
Hietamäki Juho  
Kontinaho Marjo

Rantaeskola Päivi  
Suvanto Tanja

Mäyrä Salme, varajäsen  
Manninen Reino, varajäsen

Veteläinen Markku, kirkkoneuvoston edustaja

**LÄHETYKSEN JA KANSAINVÄLISEN TYÖN JOHTOKUNTA**

Kärki Juhani, pj  
Niemi Ritva  
Peltoniemi Paula  
Punkeri Timo  
Rantaeskola Päivi  
Pyy Helena, varajäsen  
Oja Tommi, varajäsen

Ylikauppila Auli, kirkkoneuvoston edustaja

**RAKENNUSTOIMIKUNTA**

Nurkkala Eino, pj  
Heikkinen Matti

Mäyrä Salme  
Ylikauppila Auli   
Ylikulju Arto  
Kärki Juhani, varajäsen

Vähäjylkkä Helena, varajäsen

**Tilintarkastusyhteisö**

BDO Audiator Oy, vastuunalainen tilintarkastaja JHT, KHT Piia-Tuulia Rauhala.

### Henkilöstö

Seurakunnan palveluksessa oli vuoden lopussa 14 toistaiseksi voimassa olevaa virka- tai työsuhteessa olevaa työntekijää ja lisäksi 2 määräaikaista työsuhdetta. Seurakunta on työllistänyt vuoden aikana kerhonohjaajia ja rippileirin isosia kerhokorvauksella. 12 nuorta kesätyöntekijää työskenteli hautausmaalla kahden viikon jaksoissa nurmikonleikkaajina ja kukkien hoitajina. Nuorten kesätyöntekijöiden valinnat on tehty yhteistyössä 4H- yhdistyksen, Oulaisten kaupungin ja Oulaisten Osuuspankin kanssa. Näin varmistetaan, että mahdollisimman moni nuori saisi työkokemusta.

**Henkilöstön määrä tehtäväryhmittäin**

|  |  |  |
| --- | --- | --- |
| **Pääluokka** | **2022** | **2021** |
| hallinto | 2,50 | 2,50 |
| seurakunnallinen toiminta | 9,50 | 9,50 |
| hautaustoimi | 1 | 1 |
| kiinteistötoimi | 2 | 2 |
| yhteensä | 15,00 | 15,00 |

**Henkilöstön ikäjakauma**

Henkilöstön keski-ikä on 49,3 vuotta.

**Henkilöstön vaihtuvuus**

Kuluneen vuoden aikana oli jonkin verran työntekijävaihdoksia.

Seurakuntapastori Miika Kähkönen irtisanoutui 31.3.2022 alkaen, ja hänen tilalleen valittiin Roope Syngelmä 1.6.2022 alkaen.

Kirkkoherranviraston toimistosihteeri Kirsti Kähkönen irtisanoutui 31.8.2022. Hänen virkaansa hoitaa Anna-Maria Togbenou 31.8.2023 saakka.

|  |  |  |  |
| --- | --- | --- | --- |
| **Tilikausi** | **2022** | **2021** | **2020** |
|  | DEBET/kredit | Debet/kredit | Debet/kredit |
|  | EUR | EUR | EUR |
| Palkat ja palkkiot | 642 888,45 | 592 181,96 | 625 259,13 |
| Eläkekulut | 131 888,60 | 125 685,23 | 134 677,50 |
| Muut henkilösivukulut | 16 958,29 | 17 610,87 | 19 483,12 |
| Saadut henkilöstökorvaukset | 17 697,88 | 5 279,42 | 22 399,14 |
| Aktivoidut palkat, eläke- ja henkilösivukulut |  | 6 208,38 | 27 878,06 |
| YHTEENSÄ | **774 037,46** | **736 407,02** | **784 898,67** |
| Matka-, majoitus- ja ravitsemuskulut | 8 378,51 | 4 069,86 | 8 835,82 |
| Koulutuskulut ja koulutusmatka, majoitus- ja ravitsemiskulut |  | 3 287,56 | 4 996,12 |
| Työterveyshuolto | 13 448,35 | 15 961,54 | 12 575,97 |
| Työhyvinvointi | 5 606,77 | 5.057,18 | -3 741,77 |
| YHTEENSÄ | **27 433,63** | **28 376,14** | **30 149,68** |

**Henkilöstön koulutus**

Koulutuspäiviä koko henkilökunnalla oli 19 päivää. Lisäksi lyhyitä Teams-koulutuksia oli paljon. Näitä ei kirjattu järjestelmään. Työttömyysvakuutusrahaston koulutuskorvaukseen oikeutettuja koulutuspäiviä oli 15.

**Työterveyshuolto ja sairauspoissaolot**

Oulaisten seurakunnassa on ollut käytössä jo useamman vuoden **varhaisen tuen malli.** Apuna varhaiseen tukemiseen on kehitelty toimintamalli, jolla myös esimiehet voivat seurata työntekijän työssä selviytymistä ja selvittää syitä toistuville poissaoloille sekä kehittää työoloja. Kela tukee varhaisen tuen mallia korvaamalla 60 prosenttia jos työkyvyn hallintaa, seurantaa ja varhaista tukea toteutetaan työpaikan ja työterveyshuollon yhteisenä toimintana. Vuonna 2022 **sairauspoissaoloja oli 18,6 työpv / hlö**, kun edellisenä vuonna vastaava lukema oli 8,7 työpv / hlö. Koronaepidemiasta johtuvia sairauspäiviä oli yhteensä 69 työpäivää. Koronan sairastaneet olivat töistä pois keskimäärin 7 työpäivää.

Vuodesta 2019 alkaen on ollut käytössä **poissaolokäytäntö**, jossa esimiehen luvalla voi sairastuessa olla poissa töistä korkeintaan 3 päivää. Toiminto on todettu hyväksi ja toimivaksi. Käytäntöä jatketaan toistaiseksi.

Työterveyshuollosta on sopimus Terveystalo Oy:n kanssa. Sopimukseen kuuluu ennalta ehkäisevä terveydenhuolto (sis. työfysioterapeutin sekä työpsykologin yksilökäynnit 1-5 / krt), yleislääkärin ja terveydenhoitajan vastaanotto.

**Työhyvinvointi**

Seurakunnan yhteistyöelin on työympäristötoimikunta, joka käsittelee henkilöstöön, työympäristöön ja työturvallisuuteen liittyviä asioita. Työympäristötoimikunta kokoontui vuoden aikana kolme kertaa. Yhteistyötoimikunta on valittu vuosille 2022-2025.

Lisäksi henkilökunta valitsee virkistystoimikunnan aina kahdeksi vuodeksi kerrallaan. Parin vuoden tauon jälkeen henkilökunta teki virkistysretken Jyväskylään 10-11.5.2022. Lisäksi virkistystoimikunta teki pieniä muistamisia esim. ystävänpäivänä.

Koko henkilökunnalle yhteisiä työpaikkakokouksia järjestettiin noin kerran kuukaudessa. Osa toiminnallisen puolen henkilökunnasta kokoontuu kahden viikon välein suunnittelemaan toimintaa, ja lisäksi on työalakohtaisia tiimipalavereita.

Henkilökunnalla on ollut oikeus käydä työpaikkaruokailemassa Ruokala Helmessä, Ruokakeitaalla ja Taukokangas Oy:ssä. Ruoasta työntekijä maksaa verotusarvon mukaisesti.


**Henkilöstökulut suhteessa verotuloihin**


|  |  |  |  |
| --- | --- | --- | --- |
|  | **2022** | **2021** | **2020** |
| Henkilöstökulut | -774 037 € | -730 199 € | -757 021 € |
| Kirkollisverotulot | 1 492 436 | 1 478 423 | 1 469 551 |
| Henkilöstökulujen osuus verotuloista | 51,9 % | 49,4 % | 51,5 % |

Henkilöstökulujen osuus verotuloista on kasvanut noin 2,5 prosenttia edellisestä vuodesta.

### Jäsenmäärä

**Jäsenten ikärakenne**

****

**Kirkosta eronneiden ikäjakauma** 

|  |  |  |  |  |  |
| --- | --- | --- | --- | --- | --- |
| **Väestönmuutokset** | **v. 2018**  **henkilöä** | **v.2019**  **henkilöä** | **v.2020**  **henkilöä** | **v.2021**  **henkilöä** | **v.2022**  **henkilöä** |
| Seurakunnan läsnä oleva väestö 1.1.  Korjaus ed.vuoden väkilukuun | 6557 | 6439 | 6271 | 6122 | 6050 |
| Kastetut lapset | 56 | 47 | 46 | 52 | 43 |
| Kuolleet | 75 | 69 | 84 | 84 | 113 |
| Muutot seurakuntaan | 246 | 183 | 185 | 234 | 210 |
| Muutot seurakunnasta | 285 | 269 | 274 | 231 | 259 |
| Kirkkoon liittyneet | 11 | 7 | 24 | 19 | 19 |
| Kirkosta eronneet | 74 | 66 | 50 | 61 | 57 |
|  |  |  |  |  |  |
| Seurakunnan läsnä oleva väestö 31.12. | 6439 | 6271 | 6122 | 6050 | 5893 |
| Seurakunnan poissa oleva väestö | 337 | 329 | 324 | 320 | 310 |
| Seurakunnan kokonaisväkiluku 31.12. | 6776 | 6600 | 6446 | 6370 | 6203 |
|  |  |  |  |  |  |
| Avioliitot | v.2018 | v.2019 | v.2020 | v.2021 | v. 2022 |
| Solmittuja avioliittoja yht.  - kirkollisia vihkimisiä  - siviilivihkimisiä | 17 kpl  13 kpl  4 kpl | 25 kpl  16 kpl  9 kpl | 24 kpl  17 kpl  7 kpl | 13 kpl  8 kpl  5 kpl | 23 kpl  14 kpl  9 kpl |
| Avioeroja | 8 kpl | 15 kpl | 13 kpl | 12 kpl | 11 kpl |

**Jäsenennuste seuraavan 10 vuoden aikana**

|  |  |  |  |  |
| --- | --- | --- | --- | --- |
|  | **Jäsenet, henk.** | **Muutos vuodesta 2022, henk.** | **Muutos vuodesta 2022 %** | **Kirkkoon kuuluvuus, %** |
| 2023 | 5805 | -88 | -1,5 | 84,1 |
| 2024 | 5680 | -213 | -3,6 | 83,3 |
| 2025 | 5556 | -337 | -5,7 | 82,5 |
| 2026 | 5434 | -459 | -7,8 | 81,6 |
| 2027 | 5316 | -577 | -9,8 | 80,8 |
| 2028 | 5202 | -691 | -11,7 | 79,9 |
| 2029 | 5095 | -798 | -13,5 | 79,1 |
| 2030 | 4991 | -902 | -15,3 | 78,3 |
| 2031 | 4889 | -1004 | -17,0 | 77,5 |
| 2032 | 4786 | -1107 | -18,8 | 76,7 |

### Sisäinen valvonta

**Sisäisen valvonnan järjestäminen**

Oulaisten seurakunnan kirkkoneuvosto vastaa seurakunnan sisäisen valvonnan järjestämisestä. Johtavat viranhaltijat huolehtivat sisäisen valvonnan toimeenpanosta omalla vastuualueellaan. Sisäisen valvonnan vastuu on kaikilla toimielimillä ja työntekijöillä. Sisäistä valvontaa ovat kaikki organisaation sisäiset menettely- ja toimintatavat, joilla pyritään kohtuullisella varmuudella varmistamaan, että seurakunnan toiminta ja hallinto on hoidettu asiallisesti, avoimesti, tuloksellisesti, laadukkaasti ja lainmukaisesti. Tilintarkastaja antaa lausunnon siitä, onko sisäinen valvonta järjestetty asianmukaisesti.

Seurakunnassa on 7.12.2017 hyväksytty taloussääntö, jossa on määräyksiä toiminnan ja talouden suunnitteluun, talousarvion laatimiseen ja täytäntöönpanoon, omaisuuden hoitoon, kirjanpitoon sekä tilinpäätökseen liittyen.

Viranhaltijapäätökset on annettu tiedoksi ja toimenpiteitä varten kirkkoneuvostolle. Kirkkoneuvosto ei ole käyttänyt otto-oikeuttaan tehtyihin viranhaltijapäätöksiin.

**Riskien hallinnan järjestäminen**

Riskienhallintatoimenpiteitä on vuoden aikana tehty seuraavasti:

* Kiinteistöt: Seurakunnan kiinteistöihin on tehty pelastussuunnitelmat, ja ne on päivitetty viimeksi kesällä 2022. Kirkon ja hautausmaan ympäristöä valvotaan yöaikana valvontakameroilla. Kirkon ympäristön yöaikainen valvonta on toteutettu yhteistyössä Entersec-turvapalvelun ja Anvia Securityn kanssa. Seurakuntakodin piha-alueella käy yöaikaan vartija, ja alueella on tallentava kameravalvonta. Seurakuntakoti on varustettu murto- ja paloilmaisimilla. Rakennustoimikunta on vuosittain tehnyt kiinteistökatselmuksen.
* Esineet: Seurakunta teettää museoalan ammattilaisella vuoden 2023 aikana kulttuurihistoriallisesti arvokkaan kirkollisen esineistön inventoinnin, jonka jälkeen esineistön ja taiteen vakuutusarvot tarkastetaan oikealle tasolle. Kirkon arvokkaat esineet on huomioitu pelastussuunnitelmassa, ja ne on vakuutettu erikseen.
* Henkilöstö: Henkilökunnan työterveyshuollon toteuttaa Terveystalo. Varhaisen tuen malli on käytössä, ja työpaikkakäyntejä ja -selvityksiä tehdään sopimuksen ja tarpeen mukaan. Pohjois- Suomen aluehallintoviraston työsuojelutarkastus on tehty v. 2022.
* Kirkossa ja seurakuntakodissa on sydänpysähdyksiä varten defibrilaattorit.
* Tietohallinto sekä tietosuoja ja -turva: Oulaisten seurakunnan tietohallinnon palvelut hankitaan Keski-Pohjanmaan IT-aluekeskukselta, jolla on tekninen vastuu tietosuojasta. IT-alue hankkii ja ylläpitää käytettäviä tietoturvaohjelmia. Tietosuojavastaavan palvelut ostetaan Oulun aluekeskusrekisteriltä. Seurakunnassa seurakuntalaisten henkilötietoja käsitellään vain silloin, kun se seurakuntalaisten asioiden hoitamiseksi on välttämätöntä. Kaikki tietosuojaa koskevat selosteet ja suunnitelmat on päivitetty syksyllä 2021.
* Lainat ja sijoitukset: Oulaisten seurakunnalla on kaksi lainaa Oulaisten Osuuspankista. Toisessa lainassa on korkokatto suojaamassa korkojen nousut. Oulaisten seurakunnalla ei ole sijoituksia tällä hetkellä.
* Riskien taloudellisilta vaikutuksilta suojautumiseksi Oulaisten seurakunnalla on tavanomaiset omaisuus-, toiminta- ja henkilöstövakuutukset.

**Keskeiset johtopäätökset ja sisäisen valvonnan kehittäminen**

Sisäisessä valvonnassa ei ole havaittu kuluvana vuonna merkittäviä puutteita. Sisäisen valvonnan ohjeet päivitetään vuoden 2023 aikana.

**Tuloslaskelman tunnusluvut**

Toimintatuottojen osuus toimintakuluista, (%), osoittaa, kuinka paljon seurakunnan toimintakuluista on katettu toimintatuotoilla. Oulaisten seurakunnassa toimintatuottojen osuus toimintakuluista pysyi lähes samalla tasolla.

Vuosikatteen osuus poistoista on 178,18 %, joka kertoo siitä, että vuosikatteen määrä riitti kattamaan poistot. Vuosikatteen osuus poistoista tulisi olla vähintään 100 %.

Vuosikate, (€ / jäsen) on tunnusluku tulorahoituksen riittävyyden arviointiin. Tunnuslukua laskettaessa vuosikate jaetaan seurakunnan tilivuoden päättyessä läsnä olevalla jäsenmäärällä.

|  |  |  |
| --- | --- | --- |
|  | 2022 | 2021 |
| Toimintatuottojen osuus toimintakuluista | 12,24 % | 12,11 % |
| Vuosikatteen osuus poistoista | 178,18 % | 257,38 % |
| Vuosikate, € / jäsen | 42,41 € | 54,56 € |

**Rahoituslaskelman tunnusluvut**

Seurakunnan rahavarat lisääntyivät 219.171,26 € tilikauden aikana. Rahavarat olivat tilikauden lopussa 638.710,60 €.

Investointien tulorahoitus-% oli 100 %, koska investoinnit pystyttiin kokonaisuudessa rahoittamaan tulorahoituksella.

Rahavarojen riittävyys oli 136 päivää (kriisiytyvän seurakunnan mittari on alle 90 päivää).

Lainanhoitokate kertoo tulorahoituksen riittävyyden vieraan pääoman korkojen ja lainanlyhennyksen maksuun. Tulorahoitus on riittänyt lainojen hoitoon, jos tunnusluku on yksi tai suurempi.

|  |  |  |
| --- | --- | --- |
|  | 2022 | 2021 |
| Investointien tulorahoitusprosentti | 336,49 % | 34,68 % |
| Rahavarojen riittävyys | 136 pv | 55 pv |
| Lainanhoitokate | 2,86 | 3,83 |

**Taseen tunnusluvut**

Taseen loppusumma on 3,959 miljoonaa euroa. Tase pieneni 37.530,20 eurolla.

Oma pääoma kasvoi 109.648,68 euroa eli tilikauden ylijäämän verran.

Oulaisten seurakunnan omavaraisuusaste on seurakunnille tyypilliseen tapaan korkea. Jos omavaraisuusaste on alle 50 %, vieraan pääoman osuus on hälyttävän suuri.

Rahoitusvarallisuuden tunnusluku osoittaa likvidien varojen riittävyyden vieraan pääoman maksuun.

Suhteellinen velkaantuneisuus kertoo, kuinka monta prosenttia seurakunnan käyttötuloista tarvittaisiin vieraan pääoman maksuun.

|  |  |  |
| --- | --- | --- |
|  | 2022 | 2021 |
| Omavaraisuusaste | 80,22 % | 76,63 % |
| Rahoitusvarallisuus, € / jäsen | -13,59 € | -66,82 € |
| Suhteellinen velkaantuneisuus | 41,10 % | 49,77 % |
| Lainakanta, € / jäsen | 91,07 € | 101,93 € |

### Kirkkoneuvoston esitys tilikauden tuloksen käsittelyksi ja talouden tasapainottamistoimenpiteiksi

Tilikauden tulos on 109. 648,68 € ylijäämäinen. **Kirkkoneuvosto esittää kirkkovaltuustolle, että tilikauden ylijäämä 109.648,68 € kirjataan taseen omaan pääomaan tilille ”Tilikauden yli- / alijäämä”.**

Taseen omassa pääomassa oleva edellisten tilikausien ylijäämä ennen vuoden 2022 tilinpäätöksen ylijäämäkirjausta on 972.680,84 €. Kirkkojärjestyksen edellyttämään esitykseen toimenpiteistä talouden tasapainottamiseksi ei ole tarvetta.

### Talousarvion toteutuminen





Samalla tarkkuustasolla kuin mitä talousarviossakin on esitetty.























**Verotulot ja valtionrahoitus**

|  |  |  |  |
| --- | --- | --- | --- |
| **Vuosi** | **Kirkollisveroprosentti** | **Kirkollisvero** | **Valtionrahoitus** |
| 2022 | 1,75 % | 1.492.436 € | 141.600 € |
| 2021 | 1,75 % | 1.478.423 € | 142.428 € |
| 2020 | 1,75 % | 1.469.551 € | 143.532 € |
| 2019 | 1,75 % | 1.456.228 € | 142.308 € |
| 2018 | 1,75 % | 1.453.932 € | 146.094 € |

### Investointiosan toteutuminen



### Rahoitusosan toteutuminen



Rahoitusosa esitetään samalla tarkkuustasolla kuin mitä se on talousarviossa hyväksytty.

### Tilinpäätöslaskelmat

Tuloslaskelmaosa



### Rahoituslaskelma

|  |  |  |
| --- | --- | --- |
|  | 1.1. -31.12.2022 | 1.1. - 31.12.2021 |
| Tulorahoitus | 219 442,21 | 330 083,38 |
| Vuosikate | 249 900,02 | 330 083,38 |
| Tulorahoituksen korjauserät | -30 457,81 | 0,00 |
| Investoinnit | 104 767,20 | -951 731,35 |
| Investointimenot | -70 732,80 | -1 234 695,15 |
| Pysyvien vastaavien myyntitulot | 30 500,00 |  |
| Rahoitusosuudet investointimenoihin | 145 000,00 | 282 963,80 |
| Varsinaisen toiminnan ja investointien nettorahavirta | 324 209,41 | -621 647,97 |
| Lainakannan muutokset | -80 000,02 | 366 666,66 |
| Pitkäaikaisten lainojen lisäys |  | 400 000,00 |
| Pitkäaikaisten lainojen vähennys | -80 000,02 | -80 000,02 |
| Lyhytaikaisten lainojen muutos | 0,00 | 46 666,68 |
| Muut maksuvalmiuden muutokset | -25 038,13 | -37 499,35 |
| Toimeksiantojen varojen ja pääomien muutokset | -40,00 | -60,49 |
| Lyhytaikaisten saamisten muutos | 37 429,19 | -52 826,52 |
| Korottomien pitkä- ja lyhytaikaisten velkojen muutos | -62 427,32 | 15 387,66 |
| Rahoitustoiminnan nettorahavirta | -105 038,15 | 329 167,31 |
| Rahavarojen muutos | 219 171,26 | -292 480,66 |
| Rahavarojen muutos (tase) | 219 171,26 | -292 480,66 |
|  |  |  |
|  | 1.1 - 31. 12.2022 | 1.1 - 31. 12.2021 |
| Rahavarojen muutos | 219 171,26 | -292 480,66 |
| Rahavarat kauden lopussa | 638 710,60 | 419 539,34 |
| Rahavarat kauden alussa | 419 539,34 | 712 020,00 |

### Tase

### 

## Tilinpäätöksen liitetiedot

### 1.Tilinpäätöksen laatimista koskevat liitetiedot

**Jaksotusperiaatteet**

Tulot ja menot on merkitty tuloslaskelmaan suoriteperusteen mukaisesti.

Verotulot on kirjattu maksuperusteisesti niiden tilitysajankohdan mukaisesti ao. tilikaudelle.

Avustukset: Pysyvien vastaavien aineellisten hyödykkeiden hankintaan saatu rakennusavustus on kirjattu suoriteperusteisesti.

**Arvostusperiaatteet / Pysyvien vastaavien arvostus**

Aineettomat ja aineelliset hyödykkeet: Hyödykkeet on merkitty taseeseen hankintamenoon vähennettynä suunnitelman mukaisilla poistoilla ja investointimenoihin saaduilla rahoitusosuuksilla. Oulaisten seurakunnassa taseeseen aktivoidaan 3.6.2021 jälkeen aktivoidut yli 10 000 euron hankinnat, jotka poistetaan taloudellisena vaikutusaikanaan.

### Tilinpäätöksen esittämistapaa koskevat liitetiedot

Tilinpäätöksen esittämistapaan ei ole tullut muutoksia vuonna 2022.

### Tuloslaskelman liitetiedot

Pappilanrannan tontin myyntivoitto 30.457,81 € oli tilikaudelle kohdistunut kertaluontoinen erä, joka on kirjattu Myyntivoitot pysyvistä vastaavista-tilille.

Toimintatuottojen määrä nousi 9,85 % edellisvuoteen verrattuna.

Luottotappioiksi kirjattiin 430 € myynti- ja maksutuotoista. Luottotappioksi kirjattiin perintätoimenpiteistä huolimatta saamatta jääneitä myyntisaatavia kuten rippikoulu- ja hautausmaksuja.

Suunnitelman mukaiset poistot on laskettu seurakunnassa ennalta laaditun poistosuunnitelman mukaisesti. Kirkkovaltuusto hyväksyi 3.6.2022 poistosuunnitelman muutoksen, jolla päätöksestä lähtien seurakunnan käyttöomaisuuden poistoajat on muutettu lähes vastaamaan Kirkkohallituksen Käyttöomaisuuskirjanpito ja suunnitelman mukaisten poistojen laskeminen ohjeen mukaisia suosituspoistoaikoja.

**Kirkkovaltuuston hyväksymät poistoajat ovat seuraavat:**



### Taseen vastaavia koskevat liitetiedot



### Taseen vastattavia koskevat liitetiedot

**Oma pääoma**



**Muihin lyhytaikaisiin siirtovelkoihin sisältyy seuraavat kirjaukset:**



### Vakuuksia ja vastuusitoumuksia koskevat liitetiedot

**Eläkevastuuvajaus**

Seurakunnan laskennallinen osuus kirkon yhteisestä kattamattomasta eläkevastuusta on 4.280.737,14 €. Koko kirkon kattamaton eläkevastuu on 3 419 857 068 €.

**Muut vakuudet ja vastuusitoumukset**

**Vakuudet**

Seurakunta on saanut kirkon paanukaton peruskorjaukseen liittyviä takuuajan vakuuksia seuraavasti:

* Raahen Rakennuspalvelu Oy 23.857,60 €
* Nykarleby Bygg & Spåntak Öppet Bolag 14.660,83 €
* Putcon Oy 2.139,00 €
* Kuusisalo Oy 4.141,60 €

**Yhteensä 44.799,03 €**

.

**Vuokravastuut**

Osa seurakunnan toimistoista on vuokralla Pohjois-Suomen Kiinteistösijoitus Oy:n omistamassa virastotalossa. Vuokrasopimus on voimassa toistaiseksi ja jonka irtisanomisaika on 6 kk. Vuokrasumma sisältää tilojen lisäksi sähkö-, vesi- ja autopaikkakulut. Vuokran määrä vuonna 2022 oli 40.132,39 €.

**Leasingvastuut**

Tietokoneiden ja monitoimilaitteiden vuokravastuu 31.12.2026 saakka on 10.199,49 € (3StepIt)

**Seurakuntien väliset yhteistyösopimukset**

Seurakunta osallistuu Kalajoen rovastikunnan yhteisiin toimintoihin yhdessä muiden sopimusseurakuntien kanssa. Näitä yhteisiä toimintoja ovat sairaalasielunhoitajan virka (30 %, sisältää HeHu:n), Palveleva puhelin ja perheneuvonta. Kalajoen rovastikunta kuuluu Keski-Pohjanmaan IT-aluekeskukseen, johon kuuluvat myös Kokkolan rovastikunta ja Raahen seurakunta. Lisäksi Kalajoen rovastikunnalla on työaloilla tiivistä yhteistyötä.

Seurakunta on liittynyt 1.3.2021 Oulun seurakuntayhtymän hallinnoimaan Oulun aluekeskusrekisteriin, josta ostetaan myös tietosuojavastaavan palvelut. Myös kehitysvammaisten papin palkkakustannuksiin seurakunta osallistuu.

### Omistuksia muissa yhteisöissä koskevat liitetiedot

Seurakunta omistaa Vuontispirtti Oy:stä osuuden ja Arvo Sijoitusosuuskunnan osuuksia 170 kpl.

### Taseyksikköinä hoidettujen rahastojen tilinpäätökset

**HAUTAINHOITORAHASTO**

**TOIMINTAKERTOMUS**

**Yleiskatsaus**

Kirkkolaki 17 luku 5 § määrää, että haudat on pidettävä hautausmaan arvoa vastaavasti hoidettuina ja että haudan hoidosta vastaa hautaoikeuden haltija, joka voi kuitenkin hautausmaan ylläpitäjän kanssa sopia haudan määräaikaisesta hoidosta ja maksaa palveluksesta kirkkoneuvoston hyväksymän taksan mukaisen korvauksen. Tähän tarpeeseen hautainhoitorahasto on perustettu.

Hautainhoitorahaston varat koostuvat hautapaikan haltijoiden tekemistä haudanhoitosopimuksista ja näiden varojen korkotuloista. Kirkkolaki kieltää seurakunnan varojen käyttämisen yksityisten hautojen hoitoon. Seurakunta hoitaa hautausmaan käytävät ja yleisalueet, ja yksityiset hautapaikan haltijat vastaavat haudan pinnan hoidosta. Tämän vuoksi hautainhoitorahaston varat ja kirjanpito pidetään erillään seurakunnan varoista ja kirjanpidosta. Hautainhoitorahaston hoidettavana on kaikkiaan 459 hoitohautaa (569 hoitoa).

Kasvukausi 2022 oli hautojen hoidon suhteen hyvä. Hautausmaalle kokeilimme uutta kukkalajiketta ja istutusvaiheessa taimimateriaali olivat parempi laatuisia kuin aikaisempina vuosina. Työntekijät onnistuivat hyvin työssään.

Oulaisten seurakunnan hautainhoitorahasto hoiti velvoitteensa hautainhoitorahaston sääntöjen ja sopimusten mukaisesti vuonna 2022. Oulaisten seurakunnan hautainhoitorahastossa ei ole tapahtunut muutoksia tilikaudella 2022.

Mervi Heikkilä-Matinlauri, talouspäällikkö

**Hallinto**

Hautainhoitorahaston hallinto hoidetaan kuten seurakuntatalouden hallinto.

Hautainhoitorahastoon liittyviä aloitteita ei tilikaudella tehty.

**Henkilöstö**

Hautainhoitorahaston henkilöstöä oli kesäkaudella kaksi: hautausmaantyöntekijä ja hänen apunaan palkkatukea saava kausityöntekijä. Lisäksi heidän apunaan kukkienhoitoon liittyvissä tehtävissä toimi 6 nuorta kesätyöntekijää. Lisäksi toimistosihteeri ja talouspäällikkö huolehtivat sopimuksiin ja kirjanpitoon liittyvät tehtävät.

**Sisäinen valvonta**

Hautainhoitorahaston sisäistä valvontaa toteutetaan samojen periaatteiden mukaan kuin seurakuntatalouden sisäistä valvontaa.

**Kirkkoneuvoston esitys tilikauden tuloksen käsittelyksi ja talouden tasapainottamista koskeviksi toimenpiteiksi.**

Hautainhoitorahaston tuloslaskelman mukaan **tilikauden tulos on 5.131,03 euroa.**

**Tilikauden 2022 ylijäämä kirjataan taseen tilikauden yli- ja alijäämän tilille.**

**TALOUSARVION TOTEUTUMINEN**

**Toiminta-ajatus:**

Hautainhoitorahaston tehtävänä on huolehtia seurakunnalle hoitoon annettujen hautojen hoitamisesta sopimusten mukaisesti.

**Toiminnan arviointi:**

Haudanhoitosopimuksia oli vuonna 2022 yhteensä 554 kpl.

Hoitomuotoina ovat kesähoito ja 10 vuoden kesähoidot. Vanhoja pitkiä hoitosopimuksia (20-50 v) on vielä voimassa 75 kpl.

**Sitovat toiminnalliset tavoitteet ja niiden toteutuminen:**

Hautainhoitorahastolla on varoja kaiken kaikkiaan noin 171 174,76 €.

Toimintakulut kasvoivat 5,85 % ollen 29.370,16 €. Hoitohautoihin ostetaan vuosittain kesäkukkia noin 3.600 €:lla. Kesäkukkien hankinta on tehty useana vuonna Pikkumäen Puutarha Ky:ltä.

Hautainhoitorahasto pysyi vuoden 2022 talousarviossa hyvin. Talousarvion sitovuustason (nettokulujen) mukaisia menojen ylityksiä ei tullut. Tilinpäätös vuonna ei tarvinnut vaihtaa multia (kaikki mullat vaihdettiin v. 2020) eikä hankkia uusia koneita eikä laitteita.

Ylijäämää tilivuodelta kertyi 5.131,05 € (edellisenä vuonna 5.285,55 €).

**Hautainhoitorahaston tuloslaskelma**



**Hautainhoitorahaston tase**



**Hautainhoitorahaston rahoituslaskelma**



**H****autainhoitorahaston liitetiedot**

**Hautainhoitovastuu ja siihen liittyvä yli- tai alikatteisuus**

|  |  |  |
| --- | --- | --- |
| Haudanhoitosopimusten lukumäärä | 569 | kpl |
| Haudanhoitokulu (välilliset ja välittömät) | 29.370,16 | euroa |
| Yhden hoidetun haudan kulu keskimäärin | 51,62 | euroa/hauta |
| Jäljellä olevat hoitosopimusvuodet | 1931 | vuotta |
| Seurakuntatalouden haudanhoitovastuu | 99.678,22 | euroa |
| Sopimuksia vastaava pääoma | 171.133,92 | euroa |
| Yli-/alikatteisuus | 71.455,70 | euroa |

## Allekirjoitukset ja tilinpäätösmerkintä

Kuva, joka sisältää kohteen teksti, kuvakaappaus, Fontti, kirje

Kuvaus luotu automaattisesti

Kuva, joka sisältää kohteen teksti, kuvakaappaus, Fontti, kirje

Kuvaus luotu automaattisesti

Kuva, joka sisältää kohteen teksti, kuvakaappaus, dokumentti

Kuvaus luotu automaattisesti

## Luettelot ja selvitykset

##### Luettelo kirjanpitokirjoista 2022

Kohdat 1–10 Kipan järjestelmässä, aineisto säilytetään sähköisessä muodossa

1. Päiväkirja
2. Pääkirja
3. Ostoreskontra
4. Myyntireskontra
5. Kassakirjanpito
6. Palkkakirjanpito
7. Käyttöomaisuuskirjanpito
8. Tuloslaskelma
9. Tase
10. Rahoituslaskelma



**Selvitys kirjanpitokirjojen ja tositteiden säilytystavoista**

Tilinpäätös säilytetään pysyvästi sähköisessä muodossa. Palkkatietoja sisältävät asiakirjat säilytetään 50 vuotta.

Kirjanpidot, tililuettelo sekä luettelo kirjanpidoista ja aineistoista säilytetään vähintään 10 vuotta tilikauden päättymisestä (KPL 2:10.1 §), mikäli EU-säädökset eivät vaadi pidempää säilytysaikaa. Kiinteistöinvestointeihin liittyvät laskut, tositteet ja muut selvitykset säilytetään 13 vuotta sen kalenterivuoden päättymisestä, jolloin kiinteistöinvestointi on valmistunut. Kirjanpito- ja tilinpäätösaineisto säilytetään koneellisella tietovälineellä. Kirkon palvelukeskuksen järjestelmissä oleva aineisto on säilytettynä järjestelmässä ja erillisinä varmuuskopioina.

## Vuosikertomukset

**JUMALANPALVELUSELÄMÄN JA KIRKKOMUSIIKIN TOIMINTAKERTOMUS 2022**Kustannuspaikat: Jumalanpalveluselämä, hautaan siunaaminen, muut kirkolliset toimitukset, musiikki

|  |
| --- |
| **Toiminta-ajatus** |
| Kirkko on kastettujen yhteisö, joka kokoontuu yhteen viettämään pyhää ehtoollista ja kuulemaan Jumalan sanaa vahvistuakseen uskossa, toivossa ja rakkaudessa. Kirkkovuoteen ja erilaisiin elämänvaiheisiin liittyvät jumalanpalvelukset (kirkolliset toimitukset) tekevät Jumalan armon ja hyvyyden näkyväksi ihmisten elämässä ja auttavat elämään kristittynä.  Jumalanpalveluselämä läpäisee kaikki seurakunnan tehtäväalat. Se sitoo seurakunnan muun toiminnan kirkon hengelliseen olemukseen jumalanpalvelusta viettävänä yhteisönä, jolla on tehtävä rakastaa maailma Kristukselle.  Musiikkitoiminnan tarkoitus on tukea seurakunnan jumalanpalveluselämää ja evankeliumin julistusta musiikin keinoin. Seurakunnan musiikkitoiminta vahvistaa ja monipuolistaa Oulaisten kaupungin kulttuurielämää. Musiikkityö läpäisee kaikki seurakunnan tehtäväalat. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tunnusluvut** | **2015** | **2016** | **2017** | **2018** | **2019** | **2020** | **2021** | **2022** |
| Jumalanpalvelukset yhteensä  Osallistuneita  Ehtoolliseen osallistuneita | 88  13100  3187 | 90  13206  3136 | 103  12310  3020 | 104  11383  2773 | 112  11695  4370 | 93  6251  2128 | 85  3735  1285 | 95  7538 ja verkossa 7113 1891 |
| Päiväjumalanpalvelukset  Osallistuneita | 62  7720 | 63  7235 | 64  7942 | 63  5642 | 63  5438 | 63  4804 | 64  2261 ja verkossa 6486 | 65  4377 ja verkossa 6971 |
| Kasteet  Avioliitoon vihk./siun.  Hautaan siunaamiset  Kodin siunaamiset | 70  22  73  0 | 86  16  98  1 | 46  18  104  0 | 54  12  79  0 | 40  17  70  0 | 50  18  95  1 | 55  10  85  1 | 46  13  117  0 |
| Konsertit  Osallistuneita | 16  1072 | 11  1041 | 7  917 | 15  1247 | 15  1613 | 10  1191 | 14  3139 | 28  1479 |
| Kauneimmat joululaulut  Muut yhteislaulutilaisuudet  Osallistuneita |  |  |  | 10  4  1149 | 10  2  1202 | 2  3  2483 | 5  2  290 | 10  2  742 |

|  |  |
| --- | --- |
| **Toiminnan tavoite** | **Toteutumisen arviointi** |
| **SEURAKUNTALAISET OVAT OSALLISIA**  Seurakuntalaisten osallisuutta ja toimijuutta vahvistavat messuryhmät vakiintuvat vuonna 2022.  Jumalanpalvelusryhmien rinnalla jatketaan järjestöjen kirkkopyhäkäytäntöä.  Jumalanpalveluksiin osallistuu vuonna 2022 yhteensä 10 000 seurakuntalaista kirkolliset toimitukset pois lukien.  **EHTOOLLINEN ON YTIMESSÄ**  Ehtoollisen keskeisyyttä korostetaan.Vuonna 2022 yhteensä 3500 seurakuntalaista osallistuu ehtoolliselle.  Erityisesti lapsiperheille viestitään perhekerhoissa ja muussa viestinnässä lasten mahdollisuudesta osallistua ehtoolliseen.  **MESSU ON SEURAKUNTAELÄMÄN KESKUS**  Erityisesti kasvatuksen tehtäväalan kiinnittymistä päiväjumalanpalvelukseen tuetaan. Perhemessuja tai -jumalanpalveluksia pidetään vähintään neljä.  Isoskoulutusleirit päätetään yhteiseen jumalanpalvelukseen. Kasvatuksen tehtäväalan toimintoihin osallistuvia lapsia ja nuoria osallistuu näitten jumalanpalvelusten suunnitteluun ja toteuttamiseen.  Kummiutta vahvistetaan kummitapahtumien avulla.  Jumalanpalveluksen diakoniseen ja missionaariseen ulottuvuuteen kiinnitetään huomiota kolehtikohteitten valinnassa.  Vähintään yksi diakonian tehtäväalaan liittyvä tapahtuma järjestetään sunnuntaina päiväjumalanpalveluksen yhteydessä.  Jumalanpalvelusten musiikissa palvelee kuoro, ryhmä tai yksittäinen seurakuntalainen vähintään kerran kuukaudessa.  **MUSIIKKI VIESTII HYVÄÄ SANOMAA**  Musiikkitoiminta osallistaa seurakuntalaisia. Toiminta tuo iloa seurakuntalaisten elämään ja rakentaa jumalanpalveluksia sekä muuta seurakuntatyötä musiikin avulla. Kesämusiikkisarja monipuolistaa Oulaisten kaupungin musiikki- ja kulttuurielämää. | **SEURAKUNTALAISET OVAT OSALLISIA**  Koronatilanteesta johtuen messuryhmien toiminta ei vielä ole vakiintunut.  Vuonna 2022 pystyttiin järjestämään kirkkopyhiä.  Vuonna 2022 jumalanpalvelukset kokosivat yhteensä 7538 osallistujaa. Päiväjumalanpalveluksiin osallistui paikalla olevien lisäksi 6971 osallistujaa nettiradion välityksellä.  **EHTOOLLINEN ON YTIMESSÄ**  Vuonna 2022 ehtoolliselle osallistui yhteensä 1891 seurakuntalaista. Koronan jälkeen ehtoolliselle osallistuneiden määrä ei ole noussut toivotusti.  Lasten mahdollisuudesta osallistua ehtoolliselle on viestitetty.  **MESSU ON SEURAKUNTAELÄMÄN KESKUS**  Perhemessuja ja -jumalanpalveluksia toteutettiin neljä kertaa.  Isoskoulutusleirit päättyivät seurakunnan yhteiseen jumalanpalvelukseen. Lapsia osallistui perhejumalanpalvelusten toteuttamiseen vaihtelevasti.  tammikuussa järjestettiin kummisunnuntai, johon riparilaiset 2022 osallistuivat.  Kolehtikohteet valittiin kiinnittäen huomiota diakonisiin ja missionaarisuutta edistäviin tarkoituksiin.  Diakonian tehtäväalaan liittyvää tapahtumaa ei ole toteutettu.  Jumalanpalveluksen musiikissa palveli kuoro, ryhmä tai seurakuntalainen yhteensä 27 kertaa.  **MUSIIKKI VIESTII HYVÄÄ SANOMAA**  D. Buxtehuden kantaatti esitettiin messussa pääsiäispäivänä17.4.2022.  Kesäillan sävelet -musiikkisarja pystyttiin järjestämään normaalisti. Konsertteja oli 11 ja osallistuneita oli yhteensä 700. Kirkossa paikalla oli yhteensä 665 osallistujaa ja netissä 35 osallistujaa. |

|  |
| --- |
| **Katsaus vuoden 2022 toimintaan** |
| Alkuvuodesta jumalanpalvelukset toteutettiin lieventyneitä koronarajoituksia noudattaen, mikä vaikutti osallistujien määrään.  Musiikkiryhmistä edelleen toimi kirkkokuoro ja lapsikuoro. Lapsikuoro toimi joka toinen viikko.  Konserttitoimintaa oli jonkin verran vuonna 2022. Loppiaiskonserttia ei voitu järjestää koronarajoituksista johtuen. Kesämusiikkisarja toteutui kesäkuun puolesta välistä elokuun puoleen väliin jo neljännen kerran.  Joulukonsertteja järjestettiin kaksi, joista kumpaakin pystyi kuuntelemaan kirkossa paikan päällä sekä suorana lähetyksenä seurakunnan nettisivujen kautta. Ensimmäisessä konsertissa oli kuulijoita kirkossa 233 osallistujaa, toisessa 65 osallistujaa.  Kauneimmat joululaulut toteutettiin vuonna 2022 kylillä, kirkossa ja torilla. Tilaisuuksia oli yhteensä 10.  Yhteislaulutilaisuuksia oli kaksi, joista toinen oli Kiitosvirsien ilta 3.6. kirkossa ja toinen kesämusiikkisarjaan liittyvä Kesälaulujen ilta 22.6. kirkon pihalla. |

**VARHAISKASVATUS  
Kustannuspaikka: Päiväkerho 231**

**Toiminta-ajatus**

Varhaiskasvatus tarjoaa lapsille ja heidän perheilleen kasteeseen perustuvaa kristillistä opetusta. Varhaiskasvatuksen kerhotoiminta vahvistaa lapsen kokonaisvaltaista kasvua ja kehitystä ja tukee näin perheitä heidän kasvatustehtävässään.

|  |  |  |  |
| --- | --- | --- | --- |
| **Tunnusluvut** | **2020** | **2021** | **2022** |
| Kirkkoskerhot |  |  | 22 / 204 |
| Päiväkerhojen lapsilukumäärä | 73 | 61 | 46 |
| Leikkikenttä (kerrat / osallistujat) | - | - | 2 / 14 |
| Kesäkerhojen lapsilukumäärä | - | 25 | - |
| Vierailut: kohtaamiset / käynnit | 1261/75 | 1384 /95 | 1470 / 95 |

|  |  |
| --- | --- |
| **Toiminnan tavoite** | **Toteutumisen arviointi** |
| Kasteopetusta toteutetaan monipuolisesti osallistamalla lapsia toimintaan ja sen suunnitteluun.  Lapsille tarjotaan kokemuksia hiljaisuudesta sekä pyhän ja yhteyden kokemisesta. Lapsi tutustuu raamatunkertomuksiin, sakramentteihin sekä kirkkovuoden juhlapyhiin.  Päiväkerhoissa toimitaan lapsilähtöisesti tarjoamalla monipuolista virikkeellistä toimintaa. Toiminnassa vahvistetaan vuorovaikutustaitoja. Pidämme myös leikkiä tärkeänä lapsen kokonaisvaltaiselle hyvinvoinnille.  Toimitaan suunnitelmallisesti eri verkostojen kanssa; (kaupunki, neuvola, koulut, MLL, Kalajoen kristillinen opisto, Jedu, vapaaehtoiset seurakuntalaiset). | Kasteopetusta on toteutettu lapsilähtöisesti osallistamalla lapsia ja antamalla kokemuksia leikin avulla. On tutustuttu raamatunkertomuksiin ja kerrottu kasteen ja ehtoollisen merkityksestä.  Olemme tarjonneet lapsille monipuolista, virikkeellistä toimintaa, sekä tilaa omaan vapaaseen leikkiin. Lasten ideat on otettu huomioon. On opittu vuorovaikutustaitoja.  Työssäoppijoita: TET- yläkoulu ja työkeskus (kummastakin yksi).  Neuvolakyselyihin vastattu.  MLL:n toiminta esillä.  Jedulla käyty kertomassa työstä.  Kasvatuksen johtokunta järjesti YV- tapahtuman. Lahjoituksia saatiin yrittäjiltä ja kaupungilta. |

|  |  |
| --- | --- |
| **Toiminnan tavoite** | **Toteutumisen arviointi** |
| Vahvistetaan ympäristö- ja lähetyskasvatusta.  Jatketaan Lape-toimintaa.  Päiväkerhoryhmiä toimi keväällä 4 ja syksyllä 3. Ne tavoittavat vähintään 46 lasta. | Lapsia perehdytetty kierrätykseen. Ympäristö- ja lähetyskasvatusta nostettu esille kynttilähetkissä. Lähetys esillä myös vierailuilla. Osallistuimme Suomen lähetysseuran lähetyssafarille.  Neljä Lape-keskustelua kevään aikana. Uusia ei tarjottu vielä syksyllä.  Päiväkerhoryhmiä seurakuntakodilla 3. Päiväpesässä mahdollisuus käydä kaksi kertaa viikossa. Jauhinkankaalla 1 ryhmä kevään ajan.  Katsomuskasvatuksen puitteissa vierailtu 19 ryhmässä |

|  |
| --- |
| **Katsaus vuoden 2022 toimintaan** |
| Leikkikenttätoimintaa oli koko seurakunnalle kaksi kertaa kesäkuussa. Kerhot jatkuivat kaksi viikkoa kesäkuun puolelle. Toiminnassa työskentelivät Sirkka Huhtanen ja Päivi Yppärilä sekä yksi kesäapulainen.  Raija Mattila toimi Päivi Yppärilän sijaisena päiväkerhoissa 3.1- 7.2.  Kirkkos-kerhoja toimi kaksi ryhmää. Kerhoja ohjasivat Sirkka Huhtanen, Miika Kähkönen / Roope Syngelmä ja Henna Röyttä.  Vastaava pappi on vieraillut kerhoissa.  Hiljaisella viikolla, toukokuussa ja elokuussa järjestettiin kotikirkko tutustumiskäynnit päiväkoti- ja kouluväelle katsomuskasvatuksen puitteissa. Lasten ja nuorten kulttuuriviikkoon liittyvä askarteluilta lapsille ja perheille seurakuntakodilla 27.4 keräsi mukaan 20 hlöä.  Kouluun lähtevien siunaus oli kirkossa 7.8. Siunattavana oli 17 lasta. Lapset saivat kortin ja heijastimen.  4-vuotiaiden synttäreihin 25.8. osallistui 42 lasta yhden aikuisen kanssa. Esiintymässä oli pellepariskunta Nelli ja Niilo. Lahjaksi annettiin Lasten virsi -kirja.  Joulujuhlan ja kirkkohetket vierailupaikoille korvasi joulunäyttely Päiväpesässä. Vierailijoita kävi 255 henkilöä  Jouluaaton perhehartaus toteutui Sirkka Huhtasen ja Mari Jussi-Pekan toimittamana. |

**VARHAISNUORISOTYÖ  
Kustannuspaikka: 233**

|  |
| --- |
| **Toiminta-ajatus** |
| Tehtävänä on kristillisen uskon pitäminen osana varhaisnuorten elämää. Varhaisnuorison kasvattaminen arkipäivän kristillisyyteen. |

|  |  |  |  |
| --- | --- | --- | --- |
| **Tunnusluvut** | v. 2020 | v. 2021 | v. 2022 |
| Kerhoja | kevät 4 syksy 4 | kevät 0  syksy 4 | kevät 4  syksy 4 |
| Retkien ja leirien osallistujat yht. | yöleirejä ei pidetty  päiväleirit 171  retket 91 | yöleirit (kesä 37)  päiväleirit 83  retket 45 | yöleirit (kesä 45)  päiväleirit 60 retket 76 |
| Kerhonohjaajia | 13 tyttöä, 4 poikaa | 9 tyttöä, 0 poikaa | 17 tyttöä, 0 poikaa |

|  |  |
| --- | --- |
| **Toiminnan tavoite** | **Toteutumisen arviointi** |
| Kohdataan lapset kuukausittain kouluilla aamunavausten ja 6P toiminnan kautta.  Järjestetään lomien aikana leirejä ja retkiä varhaisnuorille.  Toiminta on monipuolista, jotta mahdollisimman moni kokisi itsensä rakastetuksi, nähdyksi tulluksi ja kuulluksi Jumalan arvokkaana lapsena.  Kaikki suunnitellut leirit toteutuvat kesällä 2022.  Aktivoida kouluikäisiä osallistumaan leireille aktiivisen markkinoinnin kautta (livenä, lehdissä, somessa, internetissä).  Tarjotaan jokaiselle ikäluokalle mahdollisuus osallistua leiritoimintaan | Toteutunut. Kouluilla on käyty kuukausittain (osa aamunavauksista pidettiin keskusradion kautta), ja 6P-toimintaa järjestettiin.  Toteutunut lähes kokonaan. Hiihtolomalla tai syyslomalla ei ollut tapahtumia. Kesän leirit ja päiväleirit pidettiin. 6P toiminnan retki oli keväällä.  Toteutui. Kohtaamisia on ollut viikoittain kerhoissa ja kuukausittain aamunavauksien kautta.  Toteutui. Kesän leirit pidettiin.  Toteutunut. Teemat leireille suunniteltiin hyvissä ajoin, mikä helpotti leirien markkinointia.  Toteutui. Leirejä oli tarjolla kaikille alakoululaisille. |

|  |
| --- |
| **Lyhyt katsaus vuoden 2022 toimintaan** |
| * Varhaisnuorille oli keväällä kerhoja 4 kappaletta (3 kokkikerhoa ja 1 liikuntakerho sekä kirkkoskerho). Syksyllä oli tarjolla 3 kokkikerhoa, 1 liikuntakerhoa ja kirkkoskerho. * Kouluilla käytiin pitämässä aamunavauksia kerran kuukaudessa, keväällä 4 kertaa ja syksyllä 3 kertaa. * Keväällä kouluilla käytiin 3 kertaa vierailemassa 6P-asioilla. Lisäksi 6P-Raatiin ollaan aktiivisesti yhteydessä koko lukuvuoden ajan. * Helmikuussa 2-luokka Juho Oksan koululta kävi tutustumassa kirkkoon. * Ystävänpäivänä oli jäähallin viereisellä jäällä tapahtuma, joka suunniteltiin yhteistyössä kaupungin nuorisopalvelujen kanssa. Osallistujia oli 104 kappaletta. * Hiihtolomalla ei järjestetty mitään tapahtumaa. * 10-synttärit pidettiin keväällä kirkossa. * Lähetysnäyttely ”Ilo sulle ja mulle” järjestettiin srk-kodilla maaliskuussa viikolla 12 * Yhteisvastuun hyväksi järjestettiin toukokuussa tapahtuma srk-kodin pihalla ja Päiväpesässä. * Toukokuussa seurakunnan nuorisotyönohjaajat olivat mukana järjestämässä ohjelmaa Juho Oksan koulun 5-luokkalaisten kevätpäivässä Käpylän koululla. * Kesäkuun perheretki Ranualle ei toteutunut liian vähäisen osallistujamäärän takia. * Yöleirit pidettiin kesällä Piipsjärven koululla ja Yitalon maatilamatkailussa. Osallistujia oli yhteensä 45. * Päiväleirejä oli Juho Oksan koululla yhteistyössä kaupungin ja 4H:n kanssa. Srk:n panostus oli isosten palkkaaminen. Kaksi viiden päivän leiriä pidettiin Juho Oksan koululla. Elokuussa kolmas leiri pidettiin Ylitalon maatilamatkailussa. Syyslomalla oli myös päiväleiri Juho Oksan koululla. Sinne seurakunta palkkasi isosia. * Uusia kerhonohjaajia tuli koulutukseen 5 syksyllä. Mukana oli 1 lukio-ikäinen, 2 kpl 9-luokkalaista ja 2 kpl 7-luokkalaista. Kerhonohjaajien koulutusta pidettiin syksyllä seurakuntakodilla. Tällä kertaa ei ollut 4H-yhdistys mukana. * Syksyllä aloitettiin 6P toimintaa, jolloin 6P-asioissa vierailtiin kouluilla 2 kertaa. * 6P:n yökoulua ei järjestetty syksyllä, koska ei saatu opettajista tarpeeksi valvojia. Joulukuussa oli elokuvailta. 6P-raati äänesti vaihtoehdoista elokuvaksi *Lasse-Maijan etsivätoimisto: skorpionin arvoitus*. Elokuvaa oli katsomassa 72 6-luokkalaista sekä opettajia. |

**RIPPIKOULUTYÖ**

**Toimintakertomus 2022**

**Kustannuspaikka: 235**

|  |
| --- |
| **Toiminta-ajatus** |
| Rippikoulutyön tavoitteena on vahvistaa nuorten uskoa kolmiyhteiseen Jumalaan ja varustaa heitä elämään kristittyinä. Osallisuus ja oikeus, tunne ja kokemus, hengellisyys, tietosisältö ja jäsenyys ovat kuusi merkittävää nuorisokeskeistä tavoitetta. |

|  |  |  |  |
| --- | --- | --- | --- |
| **Tunnusluvut** | v. 2020 | v. 2021 | v. 2022 |
| Rippikoulun opetusryhmiä | 4 | 4 | 4 |
| Intensiivijaksoja (leirejä) | 3 | 3 | 3 |
| Riparilaisia | 97 | 93 | 108 |
| % ikäluokasta | 94,8 | 93 | 93 |
| Isosia | 17 | 25 | 24 |
| Vanhempain tilaisuuksia | 5 | 5 | 7 |

|  |  |
| --- | --- |
| **Toiminnan tavoite** | **Toteutumisen arviointi** |
| **NUORET OVAT RIPPIKOULUSSA OSALLISIA**  Rippikoulu on nuorilähtöinen.  Rippikoulu on jokaiselle turvallinen yhteisökokemus.  Nuori oppii toimien ja osallistuen.  Leirijakson oppimiskokonaisuudet koostetaan yhdessä nuorten kanssa, jotta nuoret voivat kokea merkityksiä kristinuskon ja oman elämänsä välillä.  Nuori kokee kirkon ja seurakunnan jäsenyyden merkityksellisenä omassa elämässään.  **RIPPIKOULU KASVATTAA EHTOOLLISELLE**  Rippikoulussa korostetaan ehtoollisyhteyttä ja ehtoollisen merkitystä. Ehtoollisopetusta annetaan nuorille ja perheille jo ensimmäisestä kokoontumisesta alkaen.  Kaikki rippikoulutyöhön kytkeytyvät päiväjumalanpalvelukset ovat messuja, joiden suunnittelussa kiinnitetään huomiota nuorilähtöisyyteen esim. musiikki- ja sanavalintojen osalta.  Nuoret suunnittelevat ja toteuttavat oman konfirmaationsa työntekijöiden avustamana.  Rippikoulun rukous- ja jumalanpalveluselämä on monipuolista ja osallistavaa.  **NUOREN PERHE JA LÄHIPIIRI HUOMIOIDAAN**  Nuoren perhe kutsutaan rippikouluvuoden aloittavaan rippikoulusunnuntaihin, ryhmäkohtaiseen vanhempainiltaan ja leirijakson aikana järjestettävään perheiltaan.  Nuoret kutsuvat oman kumminsa kummisunnuntaihin.  **NUORET KANTAVAT VASTUUTA**  Nuoret ottavat vastuuta itsestään, toisista ihmisistä ja luomakunnasta  Rippikoulun intensiivijaksolla järjestetään kasvisruokapäivä.  **MYÖS ISOSET OVAT KASVAMASSA**  Isosena toimiminen vahvistaa nuoria uskossa kolmiyhteiseen Jumalaan ja varustaa heitä elämään kristittyinä.  Seuraavana syksynä isoskoulutuksessa aloittaa vähintään 25 % konfirmoiduista.  **RIPPIKOULUTYÖTÄ ARVIOIDAAN**  Rippikoululaiset vastaavat konfirmaatiopäivänä Kirkkohallituksen rippikoulukyselyyn.  Rippikoululaisilta, isosilta ja vanhemmilta kootaan rippikoulun kuluessa palautetta rippikoulun eri osista ja niiden toteutuksesta.  Rippikouluryhmän vastuutyöntekijät pitävät rippikoulun jälkeen arviointikeskustelun ja kirjaavat huomionsa rippikoulun päiväkirjaan yhdessä.  Kaikkien rippikouluun osallistuvien työntekijöitten yhteistyönä järjestetään syksyllä rippikouluvuoden arviointikokous. | Toteutui. Nuorilähtöisyys oli suunnittelun ja toiminnan lähtökohtana.  Toteutui*.* Rippikoulun palautekyselyn mukaan turvallisuus oli koettu hyväksi.  Toteutui. Opetuksessa toimittiin ja osallistuttiin.  Toteutui. Ennen leiriä nuorilta kyseltiin mielenkiintoisimmat aiheet, joiden perusteella oppikokonaisuudet muodostettiin.  Toteutunut osittain. Rippikoulun palautekyselyn mukaan kirkkoon kuulumisen merkitys oli jonkin verran parantunut.  Toteutunut.  Toteutunut. Kaikille ryhmille oli messut ja lisäksi osallistuttiin hiljaisen viikon iltakirkkoihin.  Toteutunut.  Toteutunut. Leirillä oli laudes, rukousleposiesta, ruokarukoukset ja iltahartaus. Leirien jumalanpalveluksien suunnitteluun ja toteuttamiseen osallistuivat kaikki leiriläiset.  Toteutunut. Jokaisella leirillä oli oma vanhempainilta ennen leirijaksoa. Lisäksi kaikilla leirillä toteutettiin perheilta.  Toteutui osittain, koska kaikilla ei ollut kummia mukana kummisunnuntaissa. Kummisunnuntai toteutettiin etänä.  Toteutui. Nuorille annettiin vastuuta.    Toteutunut. Jokaisella intensiivijaksolla toteutui yksi kasvisruokapäivä.  Toteutunut. Rippikoulun palautekyselyn mukaan isosten usko Jumalaan oli lisääntynyt.  Toteutui. Syksyllä 2022 isoskoulutukseen ilmoittautui 32 % konfirmoiduista (27 oli kiinnostunutta)  Toteutunut.  Toteutunut osittain. Palautetta on kerätty rippikoululaisilta ja isosilta muttei vanhemmilta.  Toteutunut.  Ei toteutunut, koska ei löydetty yhteistä aikaa syksyllä. |

|  |
| --- |
| **Lyhyt katsaus vuoden 2022 toimintaan** |
| * Vuoden 2022 aikana järjestettiin yhteensä 3 rippikoulua, joista 1 oli talvella ja 2 kesällä. Kesän rippikoulujen intensiivijaksot pidettiin Honkamajalla ja Haapaveden Hammasniemessä. * Omille leireille osallistui vuonna 2022 yhteensä 82 nuorta, muualle osallistui leireille 21 nuorta.  7 nuorta kirkkoon kuuluvista nuorista ei käynyt rippikoulua, 1 keskeytti ja 1 siirsi rippikoulun käymisen vuodelle 2023. * Jokaisella rippileirillä vastattiin kansainväliseen rippikoulukyselyyn leirin lopussa ja lisäksi kaikki rippikoululaiset vastasivat konfirmaatiossa valtakunnalliseen rippikoulukyselyyn. * Konfirmaatiot pidettiin lauantaisin klo 14.00. Talvileirin osalta konfirmaatio oli huhtikuussa. Kesän leirien osalta konfirmaatio oli heti leirin jälkeisenä lauantaina. * Ryhmäkohtaisesti kokoonnuttiin keväällä kaikkien leirien kanssa. * Kummisunnuntai toteutettiin etänä. * Toukokuussa oli kesän rippikoululaisille 1 000 sydäntä kiertueen konsertti srk-kodilla. * Jokaiselle oman seurakunnan ryhmälle järjestettiin ryhmäkohtainen vanhempaintilaisuus. Vanhempain tilaisuuksissa käsiteltiin toiminnallisesti rippikoulun tavoitteita, omia toiveita sekä keskusteltiin vanhempien kesken. Yli puolet rippikoululaisten vanhemmista oli paikalla. * Talvileirillä oli leirikohtaisia tapaamisia ennen ja leirijakson jälkeen. Kesän leirien tapaamiset pidettiin huhti-toukokuussa, ne kaikki olivat ennen leirijaksoja. * Vuoden 2023 rippikoulut aloitettiin lokakuussa kirkossa yhteisellä infotilaisuudella, jonne kutsuttiin kaikki rippikoululaiset huoltajineen. Perheet saivat tietoa rippikoulusta ja saivat ilmoittautumiskaavakkeen mukaansa kirkossa. * Ilmoittautumiskaavakkeiden perusteella nuoret jaettiin 3 leirille, jotka toteutetaan Oulaisissa Honkamajalla hiihtolomalla ja kesä-heinäkuussa.  Lisäksi muodostettiin 1 ryhmä niistä nuorista, jotka osallistuvat leirijaksolle muualla kuin Oulaisissa. * Uutta oli syksyllä 1. ja 2. ryhmien kanssa pidetyt tapaamiset. Yleensä kaikki tapaamiset ovat olleet vasta tammikuusta lähtien. |





**PARTIOLIPPUKUNTA POHJAN ILVES RY SELVITYS**

Toimintavuosi 2022

**Taustayhteisölle 17.2.2023**

Oulaisten partiotoiminnan vahvat juuret ulottuvat vuoteen 1937 jolloin partiotoiminta saapui

Oulaisiin. Partiolaisuus on ollut näkyvänä Oulaisten katukuvassa jo 86 vuotta. Vuonna 1979

perustettiin Partiolippukunta Pohjan Ilves ry, kun aiemmin toimineet poika- ja tyttölippukunta

yhdistettiin.

Lippukunnassa oli jäsenrekisteri Kuksan mukaan 31.12.2022 yhteensä 59 maksanutta

jäsentä. Lisäksi partiotoimintaan osallistui lasten vanhempia jotka eivät ole lippukunnan

jäseniä.

Vuoden 2022 lopussa oli yksi sudenpenturyhmä Naalit (11 kpl). Seikkailijaryhmiä oli myös

yksi; Ilvekset 3 kpl. Tarpojaryhmässä Paremmat perunat oli jäseniä 7 kpl.

Samoajat-ryhmässä Pehmonallekarhut oli jäseniä 3 kpl. Kaikki ryhmät olivat ns. sekaryhmiä,

joissa oli tyttöjä ja poikia. Päättyneenä vuonna Metsätähdet-aikuispartion Whatsapp

-ryhmässä oli jäseniä 17, joista suurin osa oli jo lippukunnan jäseniä. Vanhempien

ikäkausien (tarpojat, samoajat) partiolaiset johtivat seikkailijaryhmiä ja heistä osa oli

apujohtajina sudenpennuille. Lisäksi johtajina toimi aikuisia.

Talvella 2022 korona vaikutti vielä toiminnan aloitukseen, mutta kevään koittaessa

pääsimme toteuttamaan koloiltoja ja retkiä lähes normaaliin tapaan. Lippukunnan jäsenet

osallistuivat vuonna -22 useille retkille. Ryhmät suuntasivat retkensä Ahvenlammelle ja

muutamaan muuhunkin kohteeseen (mm. Laulumaan laavu, Voipuron maja) yhteensä

seitsemän kertaa ja näissä retkeilijöitä oli kaikkiaan 42 kpl. Lippukunnasta osallistuttiin

heinäkuussa kansainväliselle Finnjamboree Kajolle, jossa mukana oli 17 henkilöä. Kajo oli

Suomen 8. Finnjamboree. Lippukunta leireili myös Luppo-syysleirillä, jossa osallistujia oli 21

henkilöä. Rosolli `22 - pikkujoululeirillä tonttuili kaikkiaan 25 henkilöä.

Päättyneenä vuonna koulutuksiin osallistujia oli muutamia. Lippukunnan järjestämät Startit

auttoivat ryhmänjohtajia toiminnan alkuun. Lippukunta tarjosi koulutukset osallistujille.

Oulaisten seurakunta on Partiolippukunta Pohjan Ilves ry:n taustayhteisö. Lippukunta on

saanut rahallista ja materiaalista avustusta taustayhteisöltä. Erityisesti kokoontumistilan

järjestyminen seurakunnalta viikkotoimintaa varten on merkityksellinen asia lippukunnalle.

Nyt ensimmäisen kerran lippukunnan historiassa jouduimme vuokraamaan kalustotilan,

koska edellinen kalusto piti tyhjentää. Tämä on aiheuttanut lisätarvetta varainhankinnalle.

Partiolaiset tekevät mielellään yhteistyötä seurakunnan ja muiden oulaistelaisten yhteisöjen

kanssa. Päättyneenä vuonna järjestettiin perinteinen itsenäisyyspäivän kulkue jossa

partiolaiset kävelivät soihdut käsissä kaupungintalolta kirkolle. Nytkin mukana oli 35

henkilöä. Soihdut asetettiin palamaan loppuun sankarihautojen pensaisiin itsenäisyyspäivän

iltaa valaisemaan. Jouluaattona partiolaiset avustivat Kaatuneiden omaiset ry:n jäseniä

kynttilöiden sytyttämisessä sankarihaudoille.

Pohjan Ilveksen 43. toimintavuosi on ollut aiempiin vuosiin verrattuna haasteellinen.

Jäsenmäärän vähenemisen vuoksi toimintaa on pyöritetty tiiviillä porukalla. Johtajien

vähyydestä johtuen kokoontuvien ryhmien määrää ei ole voitu lisätä. Uusien aikuisten

mukaan saaminen mahdollistaisi myös lasten mukaan saamisen. Haasteita koronan

jälkeisenä aikana on varmasti monilla järjestöillä kuten myös meillä jotta saisimme lapset,

nuoret sekä aikuiset mukaan toimintaan uudella innolla.

Partiolippukunta Pohjan Ilves ry, HALLITUS

**DIAKONIATYÖ**Kustannuspaikat: Diakonia, Yhteisvastuukeräys

|  |
| --- |
| **Toiminta-ajatus** |
| Edistää kristilliseen uskoon perustuvan lähimmäisenrakkauden toteutumista paikallis- ja rovasti­kuntatasolla, sekä kansainvälisen diakonian keinoin. Elämän eheyttäminen, kärsimyksen ennalta­ehkäiseminen ja lievittäminen sekä avun antaminen erityisesti niille, joiden hätä on suurin ja joita ei muilla tavoin auteta. |

|  |  |  |  |  |
| --- | --- | --- | --- | --- |
| **Tunnusluvut** | **2019** | **2020** | **2021** | **2022** |
| Diakoniavastaanottokäynnit | 139 | 151 | 128 | 174 |
| Vapaaehtoisten tekemä ylijäämäruuanjako | 895 | 700 | 725 | 540 |
| Jouluaatonaaton ruuanjaossa kävijät | 90 | 103 | 85 | 102 |
| Jouluavustusten saajat |  | 32 | 48 | 82 |

|  |  |
| --- | --- |
| **Toiminnan tavoite** | **Toteutumisen arviointi** |
| Tavoitettavissa oleminen tukea tarvitseville ihmisille ja auttaminen haasteellisissa elämäntilanteissa. Ollaan yhteydessä ja autetaan haasteellisiin elämäntilanteeseen joutuneita kuten ikäihmisiä ja lapsiperheitä.  Mahdollistetaan seurakuntalaisille palvelutehtäviä viestimällä eri medioiden kautta, unohtamatta henkilökohtaista kutsua.     Pidetään yllä yhteistyötä alueen eri toimijoiden, kuten kaupungin, järjestöjen ja yhdistysten kanssa. | Haasteellisissa elämäntilanteissa olevia ja taloudellista ja henkistä apua tarvitsevia ihmisiä kohdattiin vastaanotolla ja puheli­mitse. Pyydettyihin yhteydenottoihin pystyttiin vastaamaan hyvin. Puhelimitse tehtävä kohtaamistyö väheni ja avustusten jako muuttui enemmän vastaanotolla tapahtuvaksi. Jouluavustuksia alettiin jakaa yhteistyössä kaupungin sosiaalitoimen kanssa.  Vapaaehtoisten palvelumahdollisuudet diakoniatyössä aktivoituivat korona-ajan jälkeen. Kutsuttiin vapaaehtoisia enimmäkseen henkilökohtaisesti.  Eri toimijoiden välinen yhteistyö aktivoitui syyskaudella. Kaupungin kanssa tehtävä yhteistyö lisääntyi. |

|  |
| --- |
| **Katsaus vuoden 2022 toimintaan** |
| * Diakoniatyössä oli 1,6 työntekijää (diakoniatyöntekijä ja vt. diakoniatyöntekijä). Työalavastaavana kappalainen. * Vastaanotolla käyneitten asiakkaitten määrä lisääntyi. Puhelinajanvaraus oli keskimäärin joka toinen viikko tiistaisin klo 9–10, jonka jälkeen asiakkaita kohdattiin samana päivänä puhelimitse ja kasvokkain. Kaksi työntekijää oli pitämässä vastaanottoa yhtä aikaa. * Diakoniatyölle budjetoidut avustusmäärärahat riittivät hyvin. Budjetoidusta avustusmäärärahasta annettiin 1730 € jouluavustuksina muunnettuna lahjakorteiksi. Diakoniatyö sai lahjoituksia 4599 €, jotka jaettiin joulun alla apua tarvitseville. Yhteensä jouluavustuksia sai 82 henkilöä tai perhettä. Diakoniatyöntekijä teki avustushakemuksia asiakkaille myös muille tahoille, joista saatiin 10407 €. * Jouluavustuksia oli mahdollista hakea täyttämällä lomake. Hakemusprosessi toteutettiin tällä tavoin ensimmäistä kertaa yhteistyössä kaupungin kanssa. Seurakunta auttoi enimmäkseen yksinäisiä, pariskuntia ja toisena vanhempana olevia vanhempia. Kaupungin kautta apu ohjautui lapsiperheille. * Vapaaehtoiset jakoivat elintarvikeliikkeistä saatua ylijäämäruokaa. Jouluaatonaattona järjestettiin ylijäämäruuanjako seurakuntakodilla, jonka toteuttajina olivat vapaaehtoiset ja kaksi työntekijää. Vapaaehtoiset tekivät ja lahjoittivat käsitöitä niitä tarvitseville. * Suuri osa diakonian kerhoista toimi koko vuoden säännöllisesti. Syntymäpäiväjuhlat 70-, 75- ja 80-vuotiaille järjestettiin keväällä. Syntymäpäiväkäynnit toteutettiin kotikäynnein. * Hartaushetkiä pidettiin Konttilantuvalla, Esperi hoivakoti Oulassa ja Päiväkeskuksessa joka toinen kuukausi, Rantakartanossa ja terveyskeskuksen vuodeosastolla kerran kuukaudessa ja Taukokankaalla kaksi kertaa kuukaudessa. Lisäksi oli vanhustenviikon messu. Uutena toimintana oli ikäihmisten jouluhartaus kirkossa. Toimintatuvalla käytiin vuoden aikana neljä kertaa. * Säännölliset kerhot ja ryhmät ovat kokoontuneet normaalisti. Seurakuntakerho joka toinen viikko, kuulokerho kerran kuukaudessa, silmukkapiiri joka toinen viikko. Toimintana jatkui työntekijöitten kuukausittaiset vierailut Oulaisten työllisyyshankkeen ASSA-päivissä. Uusi sururyhmä alkoi joulukuussa, ja osallistujia saatiin hyvä määrä. * Rippikouluryhmille pidettiin diakoniaopetusta. * Rovastikunnan diakoniatoimikunnan järjestämät leirit, kirkkopyhät ja -päivät toteutettiin. Oulaisissa järjestettiin kehitysvammaisten kirkkopyhä. * Päihdetyön toimintana Viimetippa-ryhmä kokoontui kerran viikossa nuorisotilassa. * Yhteisvastuutapahtumia oli kevätkaudella. Talousarvioon varattu 1000 € tilitettiin Yhteisvastuulle. Yhteensä Yhteisvastuulle tilitettiin 3395 €, josta seurakunnalle tuleva 20 %:n osuus on 679 €. * Kehitysvammaisten hartaushetket toteutettiin joka toinen kuukausi työntekijöiden vierailulla. Kehitysvammaisten rippikouluun osallistui neljä nuorta. * Palvelevan puhelimen päivystäjinä aloitti kolme koulutuksen käynyttä uutta vapaaehtoista ja yksi vanha jatkoi.   **Arviointi strategian toteutumisesta:**  Diakonia on toiminut strategian arvojen mukaisesti. Turvallisuus ja rakkaudellisuus on välittynyt. Avustustoiminnassa on toimittu vastuullisesti. Ihmiset on otettu huomioon yhdenvertaisina. Jumalan sanaa on pidetty toiminnassa esillä.  Tapahtumia on järjestetty yhteistyössä seurakuntalaisten kanssa. Vapaaehtoistoimintaa on edistetty mahdollisuuksien mukaan. Apua tarvitsevien perheiden ja lasten tukena ollaan oltu vastaanottotoiminnan yhteydessä. Diakonian puitteissa tehtävät hartauskäynnit kokoavat pääosin ikäihmisiä. Työntekijät ovat olleet valmiita keskustelemaan hengellisistä asioista ja kirkon jäsenyyden merkityksestä. Pyydettäessä ollaan oltu yhteistyössä eri toimijoiden kanssa sekä jatkettu aiempaa yhteistyötä. |

|  |  |
| --- | --- |
| **Toiminnan tavoite** | **Toteutumisen arviointi** |
| Vastataan pyydettäessä paikallisten yhdistysten, yritysten ja muiden yhteisöjen seurakunnallisiin ja hengellisiin tarpeisiin. Ollaan kirkon kasvoina mukana ja toteuttajina paikallisissa tapahtumissa ja tempauksissa yhteistyössä eri toimijoiden kanssa.  Seurakunnan tapahtumista viestitään ja evankeliumia pidetään esillä monipuolisesti ja laadukkaasti, eri medioita käyttäen. Seurakunta on läsnä ihmisten elämässä myös sosiaalisen median välityksellä.  Ympäristövastuuta pidetään aktiivisesti esillä, läpäisten kaikki työalat. Luomakunnan varjelemisen teemoja tuodaan mukaan olemassa olevaan toimintaan. | Seurakunta oli mukana paikallisissa tapahtumissa sekä osallistui olemassa oleviin tilaisuuksiin yhteistyössä eri toimijoiden kanssa.  Viestintää tapahtui kasvokkain, printti- ja sosiaalisen median sekä nettisivujen kautta. Nettisivujen ajantasaisuuteen ja some-viestintään kiinnitettiin erityistä huomiota.  Ympäristövastuun teemat eivät olleet tavallista enempää esillä. |

**YHTEISKUNNALLINEN TYÖ**Kustannuspaikat: Yhteiskunnallinen työ

|  |
| --- |
| **Toiminta-ajatus** |
| Seurakunnan yhteiskunnallisen työn kohteina ovat yhteiskunnan ja yhteisöjen kysymykset, viestintä, elinympäristön laatu ja sosiaalisten olojen ihmisille aiheuttamat haasteet. Sen tulee herättää kristillisen uskon pohjalta yhteiskunnallista vastuuta seurakunnan toiminnassa, sen alueella toimivien yhteisöjen päätöksenteossa ja seurakunnan jäsenten ratkaisuissa sekä edistää seurakunnan tehtävän toteuttamista muuttuvissa yhteiskunnallisissa olosuhteissa. Yhteiskunnallisen työn kautta seurakunta pyrkii olemaan läsnä ja viemään evankeliumia eteenpäin siellä, missä ihmiset ovat. |

|  |
| --- |
| **Katsaus vuoden 2022 toimintaan** |
| Yhteiskunnallisen työn työmuodon vastuulla on viestintä. Seurakuntasivu ilmestyi vuonna 2022 SeutuMajakka-lehdessä noin joka toinen viikko. Kirkolliset ilmoitukset julkaistiin viikoittain Pyhäjokiseudussa, SeutuMajakassa ja seurakunnan nettisivuilla. Viestintätyöryhmään kuuluivat Matti Hirvilammi, Mari Jussi-Pekka, Kirsti Kähkönen eläköitymiseensä asti ja Anna-Maria Togbenou 1.9. alkaen, Henna Röyttä, Auli Ylikauppila ja Maarit Grekula.  Seurakunnalla on käytössä Lukkari-kotisivut, Facebook-sivut, YouTube -kanava ja uutena Instagram-tili. Some-tiimi (seurakuntapastori ja nuorisotyönohjaajat) kehitti some-viestintää.  Järjestettiin perinteisiä luontoteemaisia tilanteita, kuten toukosiunaus, metsäkirkko, luomakunnan sunnuntai, sadonkorjuun kiitosmessu ja syksyn sadon siunaaminen sekä joulurauhan julistaminen metsän eläimille. Yrittäjien kirkkopyhä ja hiljaisuuden päivä jäivät toteutumatta.  Seurakunnan työntekijöitä oli kutsuttuna mukana mm. järjestöyhteistyötä kehittävässä illassa ja webinaarissa sekä kaupungin hyvinvointi- ja terveystyöryhmässä parantamassa ikäihmisten hyvinvointia.  Kutsunnat järjestettiin seurakuntakodilla ja mukana oli työntekijä esittämässä tervehdyksen.  Naisten iltoja ja miesten saunailtoja järjestettiin kuukausittain.  Kappalainen kuuluu Oulaisten kaupungin kriisiryhmään ja osallistuu sairaanhoitajaopiskelijoiden kouluttamiseen muutamia kertoja vuodessa. Nuorisotyönohjaaja, seurakuntamestari ja kappalainen kuuluvat Kalajoen rovastikunnan Henkisen huollon valmiusryhmään.  Ympäristödiplomi on voimassa vuosina 2018–2022. Seurakunnan toiminnassa otettiin huomioon ympäristödiplomin velvoitteet.  **Arviointi strategian toteutumisesta:**  Yhteiskunnallinen työ on toiminut strategian arvojen mukaisesti. Seurakunnan toimijat ovat olleet läsnä ihmisten arjessa tekemällä yhteistyötä eri toimijoiden kanssa sekä useiden eri tiedotuskanavien välityksellä. Printtimedian merkitys on edelleen tärkeä. Nettisivujen ajantasaisuus on parantunut.  Seurakunnassa toimitaan ympäristödiplomin mukaisesti. |


**LÄHETYSTYÖ ja KANSAINVÄLINENTYÖ**Kustannuspaikat: lähetystyö, lähetystyön keräysvarat

|  |
| --- |
| **Toiminta-ajatus** |
| Seurakunta elää kaikessa toiminnassaan ja työmuodoissaan lähetystä todeksi ja toteuttaa sitä. Oulaisten seurakunta osallistuu omalta osaltaan Kristuksen kirkolleen antaman lähetystehtävän toteuttamiseen. Siihen sisältyy evankeliumin julistaminen ja diakonia, lähimmäisenrakkauden osoittaminen kaikille. Seurakunta on olemassa paitsi oman alueensa ihmisiä, myös rajat ylittävää lähetystehtävää varten. |

|  |  |  |  |
| --- | --- | --- | --- |
| **Tunnusluvut** | **2020** | **2021** | **2022** |
| Keräystuotot | 2405,88 | 5135,87 | 7162,66 |
| Budjetoidut avustukset | 28850,00 | 28850,00 € | 28850,00 |

|  |  |
| --- | --- |
| **Toiminnan tavoite** | **Toteutumisen arviointi** |
| Lähetystyö on vähintään kuukausittain teemana tai osateemana seurakunnan kasvatuksen toiminnoissa ja kytkeytyy yleisesti kaikkeen seurakunnan toimintaan.  Seurakunnan eri lähetyskohteissa tehtävä työ esitellään seurakuntasivulla vuoden aikana.  Seurakuntalaisten mahdollisuuksia toimia lähetystyön hyväksi vahvistetaan monipuolisella viestinnällä ja tarjoamalla myös projektityyppisiä mahdollisuuksia kantaa vastuuta.  Järjestetään kertaluonteisia teematapahtumia lähetystyöhön liittyen yhteistyössä paikallisten toimijoitten kanssa (esim. Toivoa naisille, Kävele naiselle ammatti, Tasaus).  Hyvän sanoman juttutupaa kehitetään yhdessä seurakuntalaisten kanssa palvelemaan yhä paremmin seurakunnan lähetystehtävän toteuttamista.  Seurakunnan päätettävissä olevien kolehtikohteiden valinnassa painotetaan lähetys- ja diakoniatyötä. | Lähetyksen kytkeytyminen kaikkien työalojen toimintaan on toteutunut hyvin.  Lähetystyön esillä olo on toteutunut vuoden aikana. Nettisivuja on päivitetty ja siihen kiinnitetään huomiota myös jatkossa.  Seurakuntalaisten vapaaehtoisuutta on pyritty mahdollistamaan, mutta vaikka koronatilanne on parantunut, on vielä ollut arkuutta lähteä mukaan.  Teematapahtumia ei järjestetty, koska ei saatu yhteistyökumppaneita mukaan ja työntekijävaihdosten takia oli resurssipula.  Hyvän sanoman juttutupa toiminta jatkui Oulaisten olotilassa Bergströmin tiloissa, Toiminta on pyörinyt hyvin ja väkeä on riittänyt.  Toimintaa pitää puoleksi vapaaehtoiset ja näin on pystytty toimimaan strategian mukaisesti.  Kolehtikohteiden painopiste on toteutunut kiitettävästi. Tähän kiinnitetään jatkossakin huomiota. |

|  |
| --- |
| **Katsaus vuoden 2022 toimintaan** |
| Korona-ajan jälkeen pystyttiin toimimaan lähes normaalisti. Vapaaehtoisten mahdollisuudet osallistumiseen lisääntyivät ja oli ilo huomata, että toimijoita riitti. Vapaaehtoisten osallisuus on ollut merkittävä tapahtumien onnistumiseksi. Lähetyksen päiväkerhon tilaisuudet järjestettiin aiemmin seurakunnan tiloissa, mutta osallistujamäärä oli varsin vähäinen. Sen vuoksi kokoontumiset siirrettiin syksyllä koteihin ja kokoontumiskertoja harvennettiin, mikä oli oikea ratkaisu (tulot yhteensä 458,55 €). Kässäklubi (770,60 €) ja Hyvän sanoman juttutupa (701,80 €) toimivat säännöllisesti. Yksittäisistä tapahtumista järjestettiin hernekeittomyyjäiset (784,50), munkkimyyjäiset 619,30 €) ja lihakeittomyyjäiset seurakuntakodilla (1499,60 €). Oulaisten markkinoilla pidettiin kesällä perinteistä munkkikahvilaa (2617,45 €).  Lasten safari ”Iloa sulle ja mulle” järjestettiin seurakuntakodissa viikon mittaisena tapahtumana. Vierailijoina kävi Oulaisten alakoulujen 1-2 luokkien sekä eskareiden oppilaita opettajiensa johdolla sekä seurakunnan päiväkerholaisia. Lapsia oli yhteensä 161 ja aikuisia 37, yhteensä 198.  Kässäklubin osallistujien kanssa tehdyt käsityöt ”Oikeus elää albiinona”-hankkeen hyväksi olivat myynnissä syksyllä Lähetysjuhlilla Haapajärvellä, Kauneimmat joululaulut -tapahtumassa torilla ja joulubasaarissa yläkoulun salissa.  Kauneimmista joululauluista toteutuivat kaikki 9 tapahtumaa. Toritapahtuma ei kerännyt odotettua väkimäärää. Muissakin tapahtumissa näkyi vielä koronan vaikutus osallistujamäärän osalta. (1193,16 €).  Nimikkoläheteistämme vierailivat Sley:n nimikkolähetit Päivi ja Hiroaki Yoshimura (Japani), Helene ja Joona Toivanen (Thaimaa), Satu ja Jorma Arkkila (Kenia) ja Kylväjän lähetit Ella ja Janne Henriksson (Mongolia).  **Arviointi strategian toteutumisesta:**  Tapahtumat on järjestetty vapaaehtoisten seurakuntalaisten ja työntekijöiden yhteistyönä. Vapaaehtoisten osallistuminen eri tehtäviin on ollut ratkaiseva eri tempausten ja tapahtumien järjestämisessä. Hyvän sanoman juttutupa toteutui suunniteltua paremmin, eli joka toinen viikko. Matalan kynnyksen toimintana se on tuonut lisää uusia kohtaamisia. |



**HeHu Keski-Pohjanmaan toimintakertomus vuodelta 2022   
  
1. Toiminta-ajatus***HeHu* on kirkon organisoimaa *Henkistä Huoltoa*, jossa HeHu-valmiusryhmä toimii pelastusjohdon / sosiaalipäivystyksen alaisuudessa viranomaisten ja paikallisseurakuntien tukena suuronnettomuuksissa ja isommissa kriisitilanteissa tai kirkkoherran / piispan pyynnöstä seurakunnan apuna isommassa kriisitilanteessa. Tuki on luonteeltaan palvelua, lähellä oloa ja ahdistuksen kohtaamista kuunnellen ja keskustellen sekä konkreettista tekemistä. HeHuun voi sisältyä hiljentymis- ja hartaushetkien järjestämistä kirkossa. Työntekijät hoitavat henkisen huollon tehtäviä *virkatehtävänään*. **2. Toiminta-alue ja työntekijät**  
HeHu-Keski-Pohjanmaan valmiusryhmä toimii Kalajoen, Kokkolan ja Pedersören rovastikuntien alueella. Kertomusvuoden aikana oli HeHussa mukana työntekijöitä yht. 86 (v. 2022, 85), joista työskenteli Kokkolan rovastikunnassa 50, Kalajoen rovastikunnassa 22 ja Pedersören rovastikunnassa 14. Osa oli virkavapaalla. **3. Hallinto***HeHu-johtoryhmä* (15 jäsentä) kokoontui kaksi kertaa: 8.2. ja 22.9.   
*HeHu-hälytysryhmän* kokoukset 8.2., 12.5. ja 22.9.   
  
**HeHu-johtoryhmän kokoonpano (läsnäolokerrat suluissa):**  
***Kokkolan rovastikunnan edustajat:***  
Sirviö Jouni, Kokkolan suom. srk, johtoryhmän pj., (2)  
Lamminen Taina, Kokkolan suom. srk, johtoryhmän sihteeri, HeHu-koordinaattori ja koordinaattoriryhmän pj, (2)  
Juvila Kai, Kannuksen srk (1.1.2022-31.8.2022) ja Kälviän srk 1.9. alkaen (2)   
Keränen Mervi, Kokkolan suom. srk, HeHu-koordinaattorin varahenkilö 1.1.-22.9.2022 (2)   
Mourujärvi Reetta, Kokkolan suom. srk, (virkavapaalla 16.8.2021 -31.7.2023), (0)  
Pyrhönen Iiro, Kälviän srk, (16.9.2021 – 30..2022 Reetan tilalla johtoryhmässä), (1)  
Klapuri Sirpa, Kälviän srk (22.9.-alk. (Reetan tilalla johtoryhmässä) (1)  
Takalo Juho, Kokkolan suom. srk, HeHu-koordinaattorin varahenkilö 23.9.2023 alkaen (2)  
  
***Kalajoen rovastikunnan edustajat:***Jussi-Pekka Mari, Oulaisten seurakunta, HeHu-johtoryhmän varapj., HeHu-koordinaattori, (1)  
Heikkilä Juho, Haapaveden srk, HeHu-koordinaattorin varahenkilö 23.9.2022 alkaen (1)  
Lavanti Sanna-Leena, kirkkoherra, Reisjärven srk (1)  
Similä Satu, Ylivieskan srk (2)  
Taka-Eilola Leena, Alavieskan srk., HeHu-koordinaattorin varahenkilö (1.1.-22.9.2022), (2)  
Viitala Sari, Ylivieskan srk, (virkavapaalla 1.1.2021-31.12.2022), (0)  
  
***Pedersören rovastikunnan edustajat:***  
Erickson Gerd, Kruunupyyn seurakunta, HeHu-koordinaattori, (2)  
Ekman Helena*,* Pietarsaaren ruots. srk, (2)  
Niinimäki Taina, Pietarsaaren suom. srk, (2)  
Stenberg Per, Kokkolan ruotsalainen srk, HeHu-koordinaattorin varahenkilö, (1)  
  
***Oulun tuomiokapituli***: Kuikka Mirva, hiippakuntasihteeri (0)  
***HEA-johtoryhmän edustaja:*** Markus Heikell (1), alueellisen HEA-johtoryhmän puheenjohtaja, Soite (1)  
**Lääninrovastit:** Juha Karhulahti, Kokkolan rov.k. (0), Tiirola Kari, Kalajoen rov.k. (0), Anderse´n-Löf Mia (1.1.-31.8.2022) ja Niklas Wallis (1.9.2022 alk.) Pedersören rov.k. (0)

**4. Toiminta   
4.1. HeHu-toiminta**Varsinaisia HeHu-hälytyksiä ei ollut kertomusvuonna.Venäjän hyökkäys Ukrainaan 24.2. vaikutti sen, ettäKvarnenin kansanopistolla Kruunupyyssä pidettiin henkisen huollon purkutilaisuus ukrainalaisille opiskelijoille 14.3.2022.  
Purkutilaisuus järjestettiin opettajien kutsusta opiskelijoille sodan herättämien huolten johdosta. Opettajat pyysivät purkutilaisuuden järjestämistä Soitelta. Soite ohjasi pyynnön seurakuntaan. HeHun puolesta Taina Lamminen koordinoi tilannetta ja järjesteli kokoontumista. Tilaisuudessa käytettiin SAFER-kriisipurkumetodia.Ryhmän vetäjinä toimivat Jarkko Siekkinen (Perheasiain neuvottelukeskuksen johtaja, Pietarsaari), Gerd Erickson, Miia Kallio ja Natalia Haponen. Ukrainalaisia opiskelijoita oli paikalla 14 sekä kaksi opettajaa.  
**4.2. Koulutus**  
1) Lapuan hiippakunnan ja HeHu Keski-Pohjanmaan yhteinen HeHu-koulutus Kuortaneen Haapaniemessä 16.11.2022. (Keski-Pohjanmaalta osallistui 7). Teemana oli kriisissä olevan ihmisen kohtaaminen ja HeHun perusasiat kertauksena.  
2) Uusien valmius- ja hälytysryhmäläisten perehdytystä.  
3) Secapp-palaveri 16.12. ja päivityskoulutuksen suunnittelu Secappin HeHu-johtoryhmälle keväällä 2023

**4.3. Viranomaisyhteistyö ja valmiusharjoitukset:**  
1) Alueellisen HEA-johtoryhmän kokoukset (Soite) 18.3. ja 27.9./ Jouni Sirviö, Juha Karhulahti ja Taina Lamminen   
Syyskokouksessa oli HeHun esittely viranomaisille.

2) Alueturvan verkkokokoukset Soiten alueella varautumisen näkökulmasta Ukrainan hyökättyä Venäjälle 24.2.

3) Länsi- ja Sisä-Suomen AVI:n valmiusharjoitus LSS22 12-13.9.2022 liittyisotilaalliseen uhkaan itärajalla ja laajamittaiseen väestön siirtoon Länsi-Suomeen ja evakuointikeskusten perustamiseen. Työpöytäharjoitukseen osallistui verkkoyhteyksillä 8 henkilöä hälytysryhmästä.

* 1. **HeHu-johtoryhmässä käsitellyt asiat:**   
     - toimintakertomus vuodelta 2021  
     - muutokset HeHu-johtoryhmän ja -hälytysryhmän kokoonpanoissa ja sijaisjärjestelyt

- terveiset alueellisen HEA-johtoryhmän kokouksista ja muista viranomaispalavereista

- HeHu-oppaan ja HeHu-rekisterin päivitys  
- koulutussuunnitelmat ja valmiusharjoitukset

- Hyvinvointialueilla tapahtuvien muutosten vaikutukset HeHuun ja HeHu-sopimuksiin  
- HeHu-sopimusten päivitystarve   
- toiminta- ja taloussuunnitelma sekä koulutussuunnitelma vuodelle 2023  
- tiedotusasiat

1. **Talous** (liitteet 1-2) **Kokkolan rovastikunta:** (toteuma-% 52,91 %)

|  |  |
| --- | --- |
| **Talousarvio 2022** | -3 500,00 e |
| Toimintatuotot | 0,00e |
| Toimintakulut | -1 648,14 e |
| Tilikauden tulos | -1 851,86 e |
| **Yli** / ali | -1 851,86 e |

**Kalajoen rovastikunta:** (toteuma-% 73,73 %)

|  |  |
| --- | --- |
| **Talousarvio 2022** | -3 100,00 e |
| Toimintatuotot | 0,00 e |
| Toimintakulut | 814,28 e |
| Tilikauden tulos | 2285,72 e |
| **Yli** / ali | 2285,72 e |

**Kokkolan rovastikunta:** Kokkolan rovastikunnan HeHu laskuttaa Pedersören rovastikunnan seurakuntia yhteisistä vasta vuoden 2023 aikana. Laskuun sisältyy mm. osuus Secappin vuosimaksusta.   
**Kalajoen rovastikunta:** HeHu-kulut sisältyvät Kalajoen rovastikunnan sairaalasielunhoidon budjettiin. **Pedersören rovastikunta:** Ei ole omaa erillistä budjettia.

**6. Arviointi**

* Tilanne alueella on jatkunut rauhallisena. Venäjän hyökkäys Ukrainaan on lisännyt viranomaisten varautumista ja tiivistänyt alueellista yhteistyötä. Pelastuslaitoksen johtamissa Alueturvan nettikokouksissa Soiten alueella on huomioitu myös HeHu yhteistyökumppanina. Vastaavasti Soiten organisoimissa henkisen ensiavun (HEA) viranomaispalavereissa on HeHu ollut mukana ja näin on säilynyt kokonaiskuva viranomaistoimijoiden kokemista haasteista ja yhteistyömahdollisuuksista toimialueella. Varautumisen kysymykset ovat olleet esillä myös Soiten alueellisen HEA-johtoryhmän palavereissa.
* AVI:n valmiusharjoitus LSS22 työpöytäharjoituksena liittyisotilaalliseen uhkaan itärajalla ja laajamittaiseen väestön siirtoon Itä-Suomesta Länsi-Suomeen sekä evakuointikeskusten perustamiseen Kokkolaan ja Kannukseen. Aihe oli hyvin ajankohtainen ja hyödyllinen kaikille osallistujille. HeHu testasi harjoituksessa sosiaalipäivystyksen toimeksiannosta HeHu-valmiusryhmän saamista liikkeelle lyhyellä varoitusajalla ja toiminnan sisäistä organisoimista integroituna sosiaalipäivystyksen toimintaan. Myös kehittämiskohteita löydettiin harjoituksen kautta.
* HeHu-hälytysryhmän kokoonpanossa on tapahtunut henkilövaihdoksia, samoin valmiusryhmässä on ollut vaihtuvuutta. Uusia työntekijöitä on perehdytetty resurssien puitteissa.
* Secapp-hälytysjärjestelmää on testattu useita kertoja vuodessa testihälytyksin toimintavalmiuden säilyttämiseksi. Secapp-hälytysjärjestelmän lasku vuodelta 2022 saapui niin myöhään tammikuussa 2023, että maksaminen siirtyi vuodelle 2023. Näin ollen myös Pedersören rovastikunnan laskutus siirtyy vuodelle 2023. Laskutustilanteeseen vaikutti osaltaan rovastikunnan tilinpidon siirtyminen vuoden vaihteessa Kannuksesta Kokkolan seurakuntayhtymään.
* Määrärahoihin jäi säästöä sekä Kokkolan että Kalajoen rovastikunnissa. Teams-kokoukset pienensivät kuluja. Pieniin kuluihin vaikutti myös HeHu-koulutukseen osallistuneiden vähäinen määrä Kuortaneella. Lapuan hiippakunnan HeHut (Vaasa, Seinäjoki, Jyväskylä) toimivat yhteisellä Länsi- ja Sisä-Suomen AVI-alueella Pedersören ja Kokkolan rovastikuntien HeHujen kanssa, joten yhteistyö on perusteltua aika ajoin. Korona on vaikuttanut viime vuosina koulutusten järjestämiseen. Normaaliin koulutusrytmiin yritetään päästä v. 2023.
* Hyvinvointialueiden käynnistyttyä 1.1.2023 on tarve päivittää HeHu-sopimukset ajan tasalle tulevaisuudessa.

Kokkolassa 7.2.2023

Taina Lamminen Mari Jussi-Pekka Gerd Erickson   
HeHu-koordinaattori HeHu-koordinaattori HeHu-koordinaattori

Kokkolan rovastikunta Kalajoen rovastikunta Pedersören rovastikunta

**Kalajoen rovastikunnan perheneuvonta 2022**

**Työalan toiminta-ajatus ja tehtävät**

Perheneuvonnassa työ rakentuu kohtaamiselle. Ihmisiä tuetaan sielunhoidollisen ja terapeuttisen keskustelun avulla parisuhteen ja perhe-elämän eri vaiheissa sekä kriisitilanteissa. Perheneuvonnalla on tehtävä armon ja toivon tuojana monenlaisissa elämäntilanteissa.

**Kuvaus toiminnasta**

Perheneuvonnan painopiste on ollut perustehtävän mukaisesti asiakastyössä. Pari-, perhe- ja yksilötapaamisia on tarjottu kasvokkain, videoneuvotteluina ja puhelimitse. Asiakastyössä hoidollisen työn määrä moduuleina (45 min) vuonna 2022 oli 847 (v.2021/937). Asiakkaiden määrä oli 228 (228), josta miehiä 98 (101) ja naisia 130 (127). Miehiä oli 43 % (44 %) ja naisia 57 % (56 %) asiakkaista.

Asiakkaissa suurimmat ryhmät muodostivat työssäkäyvät 74 % (73 %), avioliitossa olevat 68 % (65 %) ja perheet, joissa on enemmän kuin kaksi lasta 38 % (32 %). Suurimmat ikäryhmät olivat 30–39-vuotiaat 35 % (36 %) ja 40–49-vuotiaat 28 % (26 %). Tulosyistä yleisimmät olivat vuorovaikutusongelmat 49 % (46 %), erokysymykset 16 % (16 %) ja elämänvaihekriisit 10 % (9 %).

Hoidollisesta työstä parineuvotteluja oli 47 % (43 %), parineuvottelun erillisneuvotteluja 18 % (19 %), yksilöneuvotteluja 24 % (23 %) ja parineuvotteluja tiimityönä 6 % (8 %). Työnohjausta annettiin muutamille Kalajoen rovastikunnan seurakuntien työntekijöille.

Ennaltaehkäisevänä työnä pidettiin perheneuvontaa esillä Kalajokilaakso-lehden seurakuntasivulla ja Tapulin juurelta -palstalla. Blogikirjoituksia julkaistiin myös Kalajoen rovastikunnan kotisivuilla. Luento pidettiin Ylivieskan seurakunnan Naistenpäivillä.

Paikallisesti ja valtakunnallisesti verkostoiduttiin parisuhdetyötä tekevien tahojen kanssa. Yhteyttä pidettiin Kataja ry:n, Miessakit ry:n ja Kallion perheneuvolan kanssa, jonka kanssa tehtiin yhteistyötä myös perheasioiden sovittelussa. Elokuussa järjestettiin Pohjois-Suomen perheneuvojien neuvottelupäivät yhdessä Raahen perheasiain neuvottelukeskuksen kanssa Haapaveden Hammasniemessä. Yhteyttä pidettiin valtakunnallisesti muihin kirkon perheneuvojiin Tampereen neuvottelupäivien lisäksi etäyhteyksin.

**Tavoitteiden arviointia**

Työ painottui asiakastyöhön ja lisäksi verkostoitumiseen. Ennaltaehkäisevää työtä oli vähemmän, mihin vaikutti alkuvuoden koronatilanne. Asiakastyötä tehtiin etupäässä kasvokkain. Myös puhelin- ja videoneuvottelut olivat mahdollisia. Vuoden aikana hoidollisesta työstä tehtiin etäyhteyksillä 8 % (16 %). Palautetta asiakastyöstä kerättiin valtakunnallisen Kirkon perheneuvonnan palautelinkin kautta.

Molemmissa viroissa oli vakinaiset työntekijät, mutta toinen viranhaltijoista oli kesällä kaksi kuukautta opintovapaalla ja toinen teki seitsemän kuukautta 80 % työaikaa ja siirtyi eläkkeelle loppuvuodesta. Työajallisesti yhteensä noin viiden ja puolen kuukauden poissaolo näkyy moduulimäärissä. Asiakkaita sen sijaan oli saman verran kuin edellisenä vuonna. Heitä pystyttiin vain tapaamaan harvemmin. Koulutusten siirtyminen osittain videovälitteiseksi säästi merkittävästi koulutus- ja matkakustannuksia.

**Kalajoen rovastikunnan Palveleva puhelin 2022**

**Työalan toiminta-ajatus ja tehtävät**

Kirkon keskusteluapu on osa kirkon sielunhoitoa ja diakoniaa. Sen toimintamuotoja ovat Palveleva puhelin, verkkoauttamispalvelut Palveleva netti ja chat sekä kirjepalvelu Palveleva kirje. Kalajoen rovastikunnassa keskustelukanavana on puhelin. Kirkon keskusteluapu on luottamuksellinen, anonyymi ja voittoa tavoittelematon palvelu. Kirkon keskusteluavussa voi keskustella kaikista mieltä painavista asioista.

Palvelevan puhelimen päivystysjärjestelmä on valtakunnallinen numeroon 0400 22 11 80. Palveluaika on joka päivä klo 18–24, josta eri toimipisteet huolehtivat yhdessä. Päivystäjä voi päivystää myös kotonaan turvaamalla puheluiden luottamuksellisuuden ja häiriöttömyyden.

**Kuvaus toiminnasta ja arvio toiminnan toteutumisesta**

Kalajoen rovastikunnassa Palvelevan puhelimen toimintaa koordinoi Palvelevan puhelimen sihteeri yhdessä johtoryhmän kanssa, joka aloitti uudella kokoonpanolla 18.1.22. Johtoryhmä kokoontui vuoden aikana kahdesti. Jokaisessa seurakunnassa toimi yhdyshenkilö ja yhteensä noin 60 aktiivisen päivystäjän joukko. Päivystykset toteutettiin pääsääntöisesti klo 18–21 välillä 20 iltana kuukaudessa. Keskusteluja käytiin yhteensä 1144 (ed. vuonna 1272). Valtakunnallisesti vuonna 2022 yhteydenottoja tuli yhteensä 53510 (55 119), joista keskusteluja oli 45 577 (44 836). Yhden puhelun keskimääräinen kesto oli 23 min. (18 min). Keskimääräinen odotusaika soittajilla oli neljä min. (neljä min.).

Puhelinauttamisen valtakunnalliseen webinaariin tammikuussa osallistui runsaasti alueemme päivystäjiä. Palvelevan puhelimen peruskurssin suoritti 10 päivystäjää toukokuussa 2022. Valtakunnallisille neuvottelupäiville Ouluun 24.-25.9.22 ilmoittautui 35 rovastikunnan päivystäjää. Koska kaikki halukkaat pääsivät neuvottelupäiville, PP:n jouluruokailu päätettiin perua Pyhän Kolminaisuuden kirkossa Ylivieskassa. Seurakuntien yhdyshenkilöt järjestivät omille tiimeilleen kiitosjuhlan.

PP:n sihteeri osallistui maaliskuussa valtakunnalliseen työkokoukseen Teamsin kautta. Johtava perheneuvoja hoiti PP:n sihteerin tehtäviä marras-joulukuun ajan.

# **SAIRAALASIELUNHOIDON TOIMINTAKERTOMUS 2022**

TOIMINNAN TAVOITE

TOTEUTUMISEN ARVIOINTI

Kalajoen rovastikunnan osa-aikaisessa sairaalasielunhoitajan virassa oli vuonna 2022 Mari Jussi-Pekka 30 %:n työajalla. Työajasta 20 % oli työskentelyä OYS:n psykiatrisella avo-osastolla 76, päivystysvalmiutta 5 % ja Kalajoen rovastikunnan HeHu-koordinaattorin tehtäviä 5 %.

Sairaalapastori työskenteli psykiatrisella osastolla keskimäärin kahtena päivänä viikossa. Hän ohjasi keskusteluryhmää (22 kertaa), joista kuhunkin osallistui keskimäärin viisi henkilöä. Osaston keskusteluryhmälle antamat tavoitteet toteutuivat. Sielunhoidollisia keskusteluja oli viikoittain 1-3 (yhteensä 52). Sairaalapastori tuli vuoden kuluessa tutuksi ja osaksi psykiatrisen osaston arkea. Tarve keskustella sairaalasielunhoitajan kanssa oli selkeä ja pyynnöt lisääntyivät vuoden kuluessa. Keskusteluntarvetta oli lisääntyvässä määrin myös henkilökunnalla. Kahtena peräkkäisenä päivänä osastolla läsnä oleminen oli kohtaamisten kannalta tarkoituksenmukaista. Myönteistä palautetta tuli keskusteluissa henkilökunnan kanssa ja kirjallisten potilaspalautteiden kautta.

Sairaalapastori osallistui etäyhteydellä toteutettuihin kirkkohallituksen järjestämiin sairaala-sielunhoitajien Tiistaitapaamisiin, sairaalasielunhoidon valtakunnallisille verkostopäiville Tampereella sekä Pohjoisen Suomen sairaalasielunhoitajien neuvottelupäiville Rovaniemellä. Lisäksi hän aloitti työnohjauksen.

Resursseja lisääntyviin kohtaamisiin sairaalan alueella oli rajallisesti, samoin kuin työn kehittämiseen, some- ja muuhun näkyvyyteen ja yhteistyöpyyntöihin (esim. sosiaali- ja kriisipäivystys, opiskelijoiden ohjaaminen) vastaamiseen. Sairaalasielunhoitaja kävi vuoden aikana kaksi kertaa kouluttamassa sairaanhoitajaopiskelijoita Oulun ammattikorkeakoulun Oulaisten yksikössä. Hän osallistui työnkuvaan kuuluviin Keski-Pohjanmaan HeHu:n kokouksiin ja koulutukseen sekä perehdytti uusia valmiusryhmän jäseniä.

Oulaskankaan sairaalan päivystyksellisiä pyyntöjä kuten saattohoitotilanteita oli 11, yksityisiä ehtoollisia seitsemän ja yhteispäivystyksen pyyntöjä kaksi. Päivystysvalmiudesta ja kiireellisestä sielunhoidosta vastasi myös Oulaisten seurakunnan papisto.